title: Unelma Säleikkö

text: Menetettyään Uunon lopullisesti Unelma keskittyi työhönsä. Tuuran edetessä urallaan puolustusministeriksi, tuli Unelmasta hetkeksi puolustusministerin sihteeri. Vuonna 1988 Unelma päätti kostaa Uunolle vanhat kaunat. Hän soitti Uunolle ja kertoi, että Tuura on valinnut Uunon Tuura-yhtymän toimitusjohtajaksi. Unelma sai kostonsa: Uunon tullessa paikalle Tuura antoi Uunolle potkut. Kesällä 1991 Tuura siirsi Unelman presidenttiehdokas Pentti Tömisevän vaaliryhmään. Tuona aikana Unelma myös rakastui Tömisevään ja he aikoivat mennä naimisiin. Kun Uunosta tuli presidentti, pääministeri Tuura nimitti vahingossa Unelman ministeriksi yhdessä Härski Hartikaisen, Sörsselssönin, Uunon isän, Uunon opettajan ja tämän rouvan sekä nimismies Viinikaisen kanssa. Vuonna 1993 Unelma palasi takaisin perustyöhönsä Tuuran sihteeriksi.


title: Unelma Säleikkö

text: Unelman suhtautuminen Uunoon on ollut vaihteleva. Vuosina 1981-1982 hän oli Uunoon palavasti rakastunut, vuosina 1983-1998 hänen tunteensa tätä kohtaan myötäilivät pitkälti vuorineuvos Tuuran suhtautumista, mutta vuonna 2004 hän kertoi olevansa Uunon kanssa kaikesta huolimatta hyvä ja läheinen ystävä.Tv-sarjat:


title: Mittaustiedustelu

text: Mittaustiedustelu on tykistöaselajin harjoittamaa tiedustelutoimintaa. Mittaustiedustelun tavoitteena on ääni- ja valomittauksella sekä tähystyksellä paikantaa vihollisen tuliyksiköitä. Samalla saadaan muuta tiedusteluaineistoa, jota hyödynnetään tilannekuvan muodostamisessa.Suomessa mittaustiedustelijoita koulutettiin Tykistöprikaatin Mittauspatteristossa Niinisalossa. Tykistökenraali Vilho Nenonen perusti Mittauspatterin vuonna 1924 kouluttamaan mittaustiedustelijoita. Sen perinteitä jatkoi Tiedustelupatteristo, joka muodostettiin 1992 yhdistämällä Mittauspatteristo ja lakkautetusta Suojelu- ja Sääkoulusta siirretty ballistisen sääpalvelun koulutus. Tiedustelupatteristo lakkautettiin vuonna 2015 ja sen tiedustelutoiminta siirrettiin Porin prikaatin alaiseen Pohjanmaan jääkäripataljoonaan.


title: Bäckaskogin linna

text: Bäckaskogin linna () on linna Kristianstadin kunnassa, Ruotsin eteläisessä Skånen maakunnassa. Linna sijaitsee Oppmannasjönin ja Ivösjönin välisellä kannaksella. Sen vanhimmat osat ovat peräisin varhaiselta 1200-luvulta, jolloin alueella toimi luostari.


title: Bäckaskogin linna

text: Vuonna 1537 luostarin lakkautti Tanskan kruunu. Luostarin tilat ja alueet annettiin läänityksiksi suvuille Ulfstand, Brahe, Bille ja Parsberg. Vuonna 1584 Bäckaskog siirtyi kruununprinssin kuvernöörin Henrik Ramelin hallintaan. Henrik Ramel poikansa Henrikin kanssa muutti vanhan luostarin linnaksi ja antoi linnalle sen nykyisen muodon vuosina 1584–1653. Ramelin suku omisti Bäckaskogin vuoteen 1677 saakka, jonka jälkeen linna siirtyi Ruotsin kuninkaallisille.


title: Bäckaskogin linna

text: Nykyisin linna on Statens fastighetsverkin omistuksessa. 1900-luvun puolivälistä alkaen linnaa on käytetty konferenssien ja kurssien pitämiseen, mutta on avoinna myös muille vierailijoille ympäri vuoden.


title: Liisa Paatso

text: Liisa Christina Paatso (o.s. Huuskonen, 2. marraskuuta 1945 Helsinki – 23. huhtikuuta 2018) oli suomalainen näyttelijä. Hän näytteli paitsi teatterissa, myös elokuvissa ja televisiosarjoissa sekä teki dubbauksia.


title: Liisa Paatso

text: Paatson ura esiintyjänä alkoi tanssijana. Hän kävi tanssija ja koreografi Airi Säilän balettikoulussa lapsena ja esiintyi nuorena Punainen Mylly -revyyteatterissa Helsingissä 1960-luvulla. Paatso suoritti Teatterikoulun 1964–1967, lisäksi hän opiskeli balettia. Hänellä oli kiinnitys Turun kaupunginteatteriin 1967–1973 ja Ahaa Teatteriin 1973–1974, minkä jälkeen hän ryhtyi vapaaksi taiteilijaksi. Paatso vieraili muun muassa Teatteri Jurkassa ja Helsingin Kaupunginteatterissa.


title: Liisa Paatso

text: Paatso oli naimisissa näyttelijä Ilari Paatson kanssa vuosina 1965–1971. Näyttelijä Rinna Paatso on heidän tyttärensä. Myöhemmin hän oli naimisissa kapellimestari Olli Ahvenlahden kanssa. Ahvenlahden kanssa hänellä on tytär Nelli Ahvenlahti.


title: Liisa Paatso

text: Paatsolle myönnettiin taiteilijaeläke 2015.


title: Haaraneitokala

text: Haaraneitokala ("Acanthochromis polyacanthus") on koralliahveniin kuuluva kala.


title: Haaraneitokala

text: Haaraneitokala kasvaa noin 10 cm pitkäksi. Se on harmaansävyinen, kyljessä on kullanvärinen raita.


title: Haaraneitokala

text: Haaraneitokala elää luonnossa Intian valtamerellä.


title: Haaraneitokala

text:
Haaraneitokalat viihtyvät pienissä parvissa. Ne hoitavat poikasiaan vielä näiden kuoriuduttua mädistä.
Haaraneitokala syö luonnossa planktonia, akvaariossa lihapitoista ruokaa.


title: Ulla-Carin Lindquist

text: Ulla-Carin Linquist (2. huhtikuuta 1953 Kristinehamn, Ruotsi – 10. maaliskuuta 2004) oli ruotsalainen toimittaja ja kirjailija, joka tuli tunnetuksi työstään Ruotsin radiossa ja televisiossa. Vuonna 2003 hänellä todettiin amyotrofinen lateraaliskleroosi, joka aiheutti hänen kuolemansa seuraavana vuoden maaliskuussa. Hän työskenteli vuosina 1988–2000 "Rapportin" uutisankkurina SVT2-kanavalla.


title: Ulla-Carin Lindquist

text: Lindquist menetti lopulta sairautensa johdosta liikkumiskykynsä täysin. Sairaus eteni hänen kohdallaan keskimääräistä nopeammin, mutta hän ennätti julkaista siitä myös Suomessa julkaistun kirjan "Ken voi airoitta soutaa. Kirja elämästä ja kuolemasta".


Ampumahiihdon maailmanmestaruuskilpailut 1981 järjestettiin 10.–15. helmikuuta Lahdessa, Suomessa.


title: Ampumahiihdon maailmanmestaruuskilpailut 1981

text: Kisaisännyys myönnettiin Lahdelle Ruhpoldingissa tammikuussa 1979. Lahden tarjoama uutuus oli, että kaikki ammunnat suoritettiin pääkatsomon edessä.


text: Kilpailujärjestelyjä testattiin MM-esikisoissa 14.–16. maaliskuuta 1980, joissa sekä 10:n että 20 kilometrin kilpailut voitti Neuvostoliiton Vladimir Gavrikov.


title: Verkkopreussinahven

text: Verkkopreussinahven ("Dascyllus reticulatus") on koralliahveniin kuuluva kala.


title: Verkkopreussinahven

text: Verkkopreussinahven kasvaa noin 9 cm pitkäksi. Sen vartalo on vaalea, evät tummat ja vatsaevästä selkään nousee yksi musta juova. Lähellä pyrstöä on toinen, huonommin erottuva juova.Verkko-nimen kala on saanut suomujensa tummempien reunojen muodostaman verkkokuvion takia.


title: Verkkopreussinahven

text: Verkkopreussinahven elää luonnossa Indopasifisella merialueella ja Tyynenmeren länsiosassa.


title: Verkkopreussinahven

text: Nuoret verkkopreussinahvenet piileksivät korallien suojissa ja viihtyvät ryhmässä, mutta aikuiset yksilöt ovat aggressiivisia etenkin lajitovereita kohtaan.


title: Verkkopreussinahven

text: Verkkopreussinahvenet syövät luonnossa pieniä katkarapuja, mutta oppivat syömään liha- ja leväpitoista akvaariokalanruokaa.


title: Already Platinum

text: Already Platinum on rap-artisti Slim Thugin neljäs albumi. Hänen kanssaan albumia on tehnyt Pharrell ja Jay-Z. Albumi tuli myyntiin vuonna 2005.


title: Täpläpreussinahven

text: Täpläpreussinahven ("Dascyllus trimaculatus") on koralliahveniin kuuluva kala.


title: Täpläpreussinahven

text: Täpläpreussinahven kasvaa noin 15 cm pitkäksi. Sen vartalo on tummanharmaa, evät tummat. Otsassa ja kyljessä on valkea täplä. Mustavalkoisen värityksen takia kalaa sanotaan englanniksi dominopreussinahveneksi.


title: Täpläpreussinahven

text: Täpläpreussinahven elää luonnossa Indopasifisella merialueella ja Fidžin ympäristössä.


title: Täpläpreussinahven

text: Ikääntyessään täpläpreussinahven tulee aktiivisemmaksi ja aggressiivisemmaksi, ja voi kiusata pienempiä kaloja. Se jättää korallit rauhaan, joten se sopii riutta-akvaarioon.


title: Täpläpreussinahven

text: Täpläpreussinahvenet syövät luonnossa planktonia, akvaariossa liha- ja leväpitoista akvaariokalanruokaa.


title: Live Vengeance ’82

text: Live Vengeance '82 on Judas Priestin livetaltiointi vuodelta 1982. Se on kuvattu Memphisissä Yhdysvalloissa 12. joulukuuta 1982. Alun perin se on julkaistu VHS:nä nimellä "Judas Priest Live 1982". Kesto 95 minuuttia


title: Turun Kesäteatteri

text: Turun Kesäteatteri on koko perheen näytelmiin erikoistunut vuonna 1928 perustettu kesäteatteri, joka nykyisin sijaitsee Turun Vartiovuorella. Kesäteatteria ylläpitää Turun Työväen Teatterin Kannatusyhdistys, jonka puheenjohtaja on vuoden 2005 alusta Petja Raaska. Yhdistys on perustettu vuonna 1916. Turun Kesäteatteri aloitti toimintansa Ruissalon Kansanpuistossa, mutta siirtyi nykyiseen paikkaansa vuonna 1954.


title: Turun Kesäteatteri

text: Turun kesäteatteri juhli 60-vuotista taivaltaan vuonna 2014 Vartiovuorella näytelmällä "Ella ja presidentti", joka perustuu Timo Parvelan suosittuihin lastenkirjoihin. Näytelmän sovitti ja ohjasi Jussi Helminen. Keskeisissä rooleissa nähtiin Tuula Väänänen, Jukka Leisti, Emmi Kaislakari ja Lola Wallinkoski.


title: Turun Kesäteatteri

text: Kesän 2015 esityksenä nähtiin "Aarresaari", joka pohjautuu Robert Louis Stevensonin samannimiseen seikkailuromaaniin. Näytelmän dramatisoi ja ohjasi Juha-Pekka Mikkola ja rooleissa nähtiin mm. Hannes Mikkelsson, Sami Saikkonen, Jukka Leisti ja Veera Degerholm.


title: Fuel for Life

text: Fuel for Life on Judas Priestin videojulkaisu, joka sisältää kymmenen promovideota vuosilta 1980–1986.


title: Ijo

text: Ijo voi tarkoittaa seuraavia:


title: Aprilia SR 50 R

text:
Aprilia SR 50 on Aprilian myydyin moposkootterimalli. Sitä on valmistettu Italiassa vuodesta 1992 lähtien. Vuosien saatossa ulkonäkö ei ole muuttunut radikaalisti. Suurin edistys tapahtui kun Aprilia toi markkinoille suorasuihkutuksella varustetun Aprilia SR 50 DiTech:in. Vuonna 2005 ulkonäössä tapahtui suuri muutos, jolloin SR 50 uudistui käytännössä kokonaan. Mallin nimi SR 50 DiTech vaihtui SR 50 R Factoryksi ja kaasutinmallista tuli SR 50 R. Erittäin tehokas kaksitahtimoottori tarjoaa hyvän kiihtyvyyden ja paljon vääntöä. Mallista on tehty myös erikoismalli, Aprilia SR 50 Loris Reggiani.
Malli on harvinainen, melkeinpä keräilyharvinaisuus nykypäivänä.


title: Comin’ Out Hard

text: Comin Out Hard on 8-Ball & MJG rap-kaksikon ensimmäinen albumi, joka julkaistiin vuonna 1993.


title: Priest...Live! (video)

text: Priest...Live! on vuonna 1987 julkaistu video Judas Priestin vuoden 1986 kiertueelta. Se on nauhoitettu Dallasissa. Myös samanniminen livealbumi on julkaistu.


title: Vaaliruhtinaan linna (Koblenz)

text: Vaaliruhtinaan linna () on linna saksalaisessa Koblenzin kaupungissa. Linna toimi Trierin viimeisen vaaliruhtinaan ja arkkipiispan Clemens Wenzeslausin residenssinä. Myöhemmin linnassa on asuanut puolisonsa kanssa Preussin kruununprinssi Vilhelm ollessaan Reinin ja Westfalenin sotilaskuvernöörinä. Myöhemmin hänestä tuli keisari Vilhelm I. Nykyisin linnassa on valtion virastoja.


title: Vaaliruhtinaan linna (Koblenz)

text: Vaaliruhtinas Wenzeslaus käynnisti linnan rakennustyöt melko pian sen jälkeen, kun hän oli noussut asemaansa vuonna 1777. Ne saatiin päätökseen vuonna 1793. Sisätilat eivät kuitenkaan olleet vielä ehtineet valmistua, kun ranskalaiset vallankumousjoukot karkottivat Wenzeslausin vuonna 1794. Linnan kalusteet ja koristeet myytiin pois vuonna 1799. Vuosina 1842–1845 sisätilojen uuden ulkonäön suunnittelivat arkkitehdit Friedrich August Stüler ja Johann Claudius von Lassaulx.


title: Vaaliruhtinaan linna (Koblenz)

text: Toisessa maailmansodassa vuonna 1944 linna vaurioitui merkittävästi. Vuosina 1950–1951 se jälleenrakennettiin, mutta interiööri muutamaa edustuksellista huonetta lukuun ottamatta ei saanut takaisin entistä ilmettään, vaan uuden, modernin ilmeen. Vuodesta 2002 lähtien on Koblenzin vaaliruhtinaallinen linna ollut osa Unescon maailmanperintöluettelon Reininlaakson keskiosa -kohdetta.


title: Electric Eye

text: Electric Eye on Judas Priestin vuonna 2003 julkaistu arkistomateriaalia ja promovideoita sisältävä DVD.


title: Electric Eye

text: Promovideot:Konserttitaltiointi:


title: Electric Eye

text: "Priest...Live!" konserttitaltiointi vuodelta 1986


title: Electric Eye

text: BBC-esiintymiset:


title: Serve & Collect

text: Serve & Collect on rap-artisti Slim Thugin Boss Hogg Outlawz -yhtyeen ensimmäinen studioalbumi.


title: Jaavan tee

text: Jaavan tee on yleisnimitys indonesialaiselle, Jaavan saarella kasvatetuista teepensaista valmistetulle mustalle teelle. Teetuotanto Jaavalla sai alkunsa Hollannin siirtomaavallan aikana.


title: Jaavan tee

text: Indonesian teetuotannosta noin 80 prosenttia on peräisin Jaavan saarelta. Länsi-Jaavan maakunnan osuudeksi maan vuoden 2014 teetuotannosta kerrottiin 70,5 % (104,2 milj. kg), Keski-Jaavan 6,6 % (9,8 milj. kg) ja Itä-Jaavan 2,7 %. Teentuotanto keskittyy paljolti Länsi-Jaavan maakuntakeskuksen Bandungin ympäristöön. Nykyiset mustaan teehen käytetyt teepensaat ovat pääosin "Camellia sinensis var. assamica" -kantaa.


title: Jaavan tee

text: Teelehdet kerätään yleensä käsin. Satoa saadaan ympäri vuoden, mutta parhaimpana pidetään tyypillisesti kuivan kauden, eli elo–syyskuun satoa. Teetä viljellään niin valtiollisten yritysten ylläpitämillä (lyhenne PTPN, Perseroan Terbatas Perkebunan Nusantara) kuin yksityisilläkin teeviljelmillä. Viljelypinta-ala jakautuu omistuksen suhteen Indonesiassa seuraavasti: yksityiset pienviljelijät noin 46 prosenttia (566,7 km, keskimääräinen tilakoko vain 0,6 ha), muut yksityiset teeviljelmät 22 % (287,2 km), ja valtiolliset yritykset 32 % (372,7 km). Pientilojen tuotanto myydään tyypillisesti välikäsien kautta teetehtaille. Nämä myyvät tuotantonsa kotimaisille ja ulkomaisille pakkaajille, jotka käyttävät teelle erilaisia tuotenimiä. Nämä myydään edelleen vähittäismyyjille.


title: Jaavan tee

text: Suomessa Jaavan teen pitkäaikaisin maahantuoja on maan vanhin teetalo Sergejeff, joka on pakannut Jaavan teetä omana nimikkeenään jo vuodesta 1873 lähtien.


title: Jaavan tee

text: Jaavan tee on keskivahvaa tai vahvaa, maultaan voimakasta teetä. Jaavan teessä on makuvaihteluja, ja joissakin laaduissa on pähkinäinen aromi. Jaavan tee poikkeaa maultaan melkoisesti sekä kiinalaisesta että intialaisesta teestä. Esimerkiksi maun karkeus voi vaihdella hienosta voimakkaampaan, eikä tasoluokitus kuten Orange Pekoe (OP) kerro paljoa tee-erän laadusta.


title: Frank Frankson

text: Frank Frankson (oikealta nimeltään Gregory Abbey, s. 15. joulukuuta 1962 Roxbury, Massachusetts) on yhdysvaltalainen ääninäyttelijä, joka tunnetaan parhaiten roolistaan Raphaelina animaatiosarjassa Teini-ikäiset mutanttininjakilpikonnat.


title: Frank Frankson

text: Abbey opiskeli näyttelemistä Rutgers Conservatory yliopistolla vuosina 1989–1993 Valmistumisensa jälkeen hän on esiintynyt teatterissa ja mainoksissa vuodesta 1993 lähtien.


title: Frank Frankson

text: Vuonna 1996 Abbey esiintyi ESPN-kanavan Sportsfigures-ohjelman juontajana aina vuoteen 2006 asti.


title: Frank Frankson

text: Heinäkuussa 1993 Abbey ryhtyi työskentelemään myös mainosten parissa enimmäkseen mainosäänenä. Kaksi vuotta myöhemmin hän kokeili ääninäyttelemistä animaatiossa Ren ja Stimpy, jonka jälkeen Abbey teki seuraavan ääniroolinsa vuonna 1998 dubattuaan pienen roolin japanilaisessa animessa "Wrath of the Ninja". Varsinaisesti hän päätyi ääninäyttelemisen pariin animaatioissa ystävänsä kehotuksesta, joka ehdotti Abbeylle koe-esiintymistä 4Kidsille, jotka etsivät ääniä dubbaamaansa Yu-Gi-Oh! Duel Monsters animeen. Se oli samalla hänen ensimmäinen merkittävä äänirooli ääninäytellessään Tristan Tayloria (Hiroto Honda). Abbey käytti Yu-Gi-Oh:sta lähtien salanimiä animaatioissa, kuten Frank Frankson ja John Campbell. Sarjan aikana Abbey dubbasi useimmiten animesarjoja, kuten Hoshi no Kirby, Sonic X ja Shaman King joita 4Kids muun muassa esitti omalla kanavallaan 4Kids TV:llä. Vuonna 2003 hän tuli erityisesti tunnetuksi uuden Turtles-animaatiosarjan myötä, jossa Abbey ääninäytteli Raphaelia. Sarjan alussa hän käytti nimeä Frank Frankson ja 3. tuotantokaudesta lähtien nimeä John Campbell. Yu-Gi-Oh! Duel Monstersin päätyttyä vuonna 2006 Abbey jatkoi dubbausten parissa Turtlesin ja mainosjuotojen ohella. Hänellä oli pieniä rooleja muun muassa Yu-Gi-Oh! GX:ssä, Samurai Deeper Kyossa ja Eläköön Pinatassa. Abbey oli myös pääosassa :ssa Duken ääniroolissa sarjan 9 jaksosta lähtien. Ennen häntä roolissa toimi David Wills.


title: Frank Frankson

text: Vuodesta 2008 lähtien hän on ääninäytellyt Yusei Fudoa "Yu-Gi-Oh! 5D's" animessa, joka on hänen neljäs Yu-Gi-Oh aiheinen sarja.


title: Morrie Schwartz

text: Morrie Schwartz (20. joulukuuta 1916 – 4. marraskuuta 1995) oli yhdysvaltalainen sosiologi.


title: Morrie Schwartz

text: Schwartzin isä oli kotoisin Venäjältä. Schwartz kasvoi New Yorkissa juutalaisalueilla ja sai 8-vuotiaana kuulla äitinsä, paikallisen karkkikaupan pitäjän, kuolleen. Pian tämän jälkeen hänen veljensä sairastui polioon. Schwartz valmistui New Yorkin "City Collegesta" 1946 ja Chicagon yliopistosta 1951.


title: Morrie Schwartz

text: Morrie Schwartz julkaisi 1950–1960-lukujen aikana kolme sosiologiaa käsittelevää kirjaa. Hän opetti alaa Brandeisin yliopistossa vanhuusvuosiinsa saakka. Lopulta hänellä kuitenkin todettiin ALS-tauti, joka esti häntä jatkamasta. Schwartz, jolla ALS-tauti oli puhjennut poikkeuksellisen korkealla iällä, kuoli sairauteensa 78-vuotiaana. Hän oli ollut parin päivän ajan koomassa.


title: Morrie Schwartz

text: Yksi Schwartzin entisistä opiskelijoista, Mitch Albom näki, kun hänen vanha opettajansa kertoi sairaudestaan "Nightlinessa". Albom päätti lähteä tapaamaan Schwartzia ja keskusteli tämän kanssa joka tiistai Schwartzin loppuelämän ajan. Albom julkaisi keskustelujen pohjalta Schwartzin jo kuoltua menestyskirjan "Tiistaisin Morrien luona" ("Tuesdays with Morrie", 1997).


title: Klas Lestander

text: Klas Lestander (s. 18. huhtikuuta 1931 Arjeplog, Norrbotten, Ruotsi) on ruotsalainen entinen ampumahiihtäjä. Hän voitti lajissaan olympiakultaa.


title: Klas Lestander

text: Klas Lestander ei mahtunut vuoden 1959 MM-kisoihin valittuun Ruotsin joukkueeseen. Vuoden 1960 Squaw Valleyn olympialaisissa hänestä tuli lajin ensimmäinen olympiavoittaja. Hänen hiihtoaikansa oli 30 kilpailijan joukossa vasta 15:nneksi nopein, mutta hän oli ainoa, jonka kaikki 20 laukausta osuivat tauluun. Seuraavan vuoden MM-kisoissa hän oli henkilökohtaisessa kilpailussa yhdeksäs ja oli mukana pronssia voittaneessa Ruotsin joukkueessa. Sen talven jälkeen hän päätti uransa.


title: Klas Lestander

text: Lestander oli vuoteen 2006 saakka ainoa ruotsalainen ampumahiihdon olympiavoittaja; Torinossa 2006 Anna Carin Olofsson voitti yhteislähtökilpailussa kultaa. Miesten ampumahiihdossa Ruotsi sai Lestanderin jälkeen olympiakultaa vuonna 2010, kun Björn Ferry voitti takaa-ajokilpailun.


title: Adolfo Consolini

text: Adolfo Consolini (5. tammikuuta 1917 Costermano – 20. joulukuuta 1969 Milano) oli italialainen kiekonheittäjä ja olympiavoittaja.


title: Adolfo Consolini

text: Adolfo Consolini oli toistakymmentä vuotta Euroopan paras kiekonheittäjä, joka pystyi kukistamaan myös amerikkalaiset kiekkomiehet. Hän voitti olympiakultaa Lontoossa 1948 tuloksella 52,78 ja heitti maailmanennätyksen kolmasti (vuosina 1941, 1946 ja 1948). Olympiakisoissa hän sai lisäksi hopeaa sekä oli kerran kuudes ja viimeisissä kisoissaan 17:s Roomassa 1960, jossa hän vannoi olympiavalan. Euroopan mestaruuden hän voitti kolmasti, ja joka kerta hopealle sijoittui hänen maanmiehensä Giuseppe Tosi, joka ainoana eurooppalaisena onnistui voittamaan Consolinin vuodesta 1940 kesään 1955 ulottuvalla ajanjaksolla.


title: Adolfo Consolini

text: Consolini säilytti vuosien ajan tasaisen varman kunnon. Vuosina 1946–60 hänen paras tuloksensa kahdeksassa arvokisafinaalissa oli 53,78 ja heikoin 52,21. Oman ennätyksensä 56,98, joka syntyhetkellään oli myös Euroopan ennätys, hän heitti 38-vuotiaana 11. joulukuuta 1955. Ensimmäisen virallisen kilpailunsa hän heitti vasta 20-vuotiaana 1937, ja jo vuotta myöhemmin hän sijoittui EM-kisoissa viidenneksi.


title: Imre Németh

text: Imre Németh (23. syyskuuta 1917 Kassa – 18. elokuuta 1989 Budapest) oli unkarilainen moukarinheittäjä ja olympiavoittaja.


title: Imre Németh

text: Imre Németh voitti moukarinheiton olympiakultaa Lontoossa 1948 tuloksella 56,07. Hän voitti 73 kilpailua peräkkäin 1946–1950 ja paransi maailmanennätystä kolmasti. Helsingin olympiakisoissa 1952 hän menetti maailmanennätyksen 20-vuotiaalle maanmiehelleen József Csermákille ja sai pronssia tuloksella 57,74. EM-kisoissa Németh sijoittui parhaimmillaan neljänneksi.


title: Imre Németh

text: Németh toimi aktiiviuransa jälkeen muun muassa Unkarin yleisurheiluliiton puheenjohtajana ja Budapestin Nép-stadionin isännöitsijänä. Hänen poikansa Miklós Németh oli keihäänheiton olympiavoittaja ja maailmanennätysmies.


title: Punaperätukaani

text: Punaperätukaani ("Aulacorhynchus haematopygus") on tikkalintujen lahkoon kuuluva isonokkainen lintu.


title: Punaperätukaani

text: Linnun pituus on noin 41 cm. Se kuuluu "tukanetteihin" eli jalotukaanien sukuun, jossa on kuusi lajia. Punaperätukaanin höyhenpuku on pääosin vihreä, yläperä ja pyrstön kärki ovat punaruskeat ja suuri nokka on punertava. Nokan tyvellä on valkoinen rengas ja silmän ympärillä punainen rengas. Sukupuolet ovat samanvärisiä.


title: Punaperätukaani

text: Laji esiintyy Etelä-Amerikan luoteiskulmassa Kolumbiassa, Venezuelassa ja Ecuadorissa. Esiintymisalueen laajuus on noin 180 000 neliökilometriä. Lajin kanta on elinvoimainen.


title: Punaperätukaani

text: Punaperätukaanin elinympäristöä ovat subtrooppiset ja trooppiset metsät sekä kosteat vuoristometsät.


title: Punaperätukaani

text: Punaperätukaanin pesä on puunkolossa. Pesässä on valkoisia munia kolme tai neljä.


title: Punaperätukaani

text: Lajin pääravintona ovat hedelmät, joita se nappaa nokan kärkeen, heittää ilmaan ja nielaisee avoimeen kitaansa. Siemenet se oksentaa myöhemmin. Isompia hedelmiä syödessään se istuu oksalla ja pitää hedelmästä kiinni jalallaan repien siitä nokallaan palasia. Syö myös selkärangattomia ja pieniä selkärankaisia. Punaperätukaani voi myös ryöstää munia ja poikasia toisten lintujen pesistä.


title: Andy Stanfield

text: Andrew (Andy) William Stanfield (29. joulukuuta 1927 Washington D.C. – 15. kesäkuuta 1985) oli yhdysvaltalainen pikajuoksija ja olympiavoittaja.


title: Andy Stanfield

text: Andy Stanfield voitti Yhdysvaltain mestaruudet molemmilla pikamatkoilla 1949. Philadelphiassa 26. toukokuuta 1951 hän juoksi 220 jaardia kaarteella maailmanennätysajassa 20,6 hypättyään edellisenä päivänä pituutta 785, jolla hän sijoittui sen vuoden maailmantilastossa kolmanneksi. Yhdysvaltain olympiakarsinnoissa 28. kesäkuuta 1952 Los Angelesissa hän teki myös 200 metrillä ajan 20,6. Helsingin olympiakisoissa 1952 hän ei osallistunut 100 metrille mutta voitti kultaa 200 metrillä ja 4 x 100 metrin viestissä. Melbournen olympiakisoissa 1956 Stanfield sai 200 metrillä hopeaa. Helsingin kisojen tapaan Melbournen 200-metrinen päättyi Yhdysvaltain kolmoisvoittoon.


title: Hohtokoralliahven

text: Hohtokoralliahven ("Pomacentrus coelestis") on koralliahveniin kuuluva, riutta-akvaarioissa suosittu kala.


title: Hohtokoralliahven

text:
Hohtokoralliahven kasvaa noin 9 cm pitkäksi. Se on puoliksi hohtavan sininen, pyrstöpuoleltaan muovisen sitruunankeltainen.
Kala on helpoo sekoittaa muihin sinikeltaisiin koralliahveniin kuten "Pomacentrus auriventris", "Pomacentrus alleni" ja "Pomacentrus caeruleus".


title: Hohtokoralliahven

text: Hohtokoralliahven elää luonnossa Indopasifisella merialueella.


title: Hohtokoralliahven

text:
Hohtokoralliahven tarvitsee runsaasti piilopaikkoja.
Hohtokoralliahven syö luonnossa planktonia, akvaariossa liha- ja leväpitoista ruokaa.


title: Luettelo sairauksia ja vammaisuutta käsittelevistä romaaneista

text: Tämä on luettelo romaaneista, elämäkerroista ja muista kertomuksista, joiden pääaiheena on sairaana tai vammaisena eläminen.


title: Astrophysical Journal

text: The Astrophysical Journal (ApJ) on yhdysvaltalainen tähtitiedettä ja astrofysiikkaa käsittelevä lehti. Sen perusti vuonna 1895 George Ellery Hale ja James Edward Keeler. Se ilmestyy kolmesti kuussa 500-sivuisena.


title: Astrophysical Journal

text: Päälehden lisäksi Astrophysical Journaliin liittyy kaksi erillistä lehteä.


title: Astrophysical Journal

text: The Astrophysical Journal Supplement Series (ApJSS) on ilmestynyt vuodesta 1953 lähtien yhdessä päälehden kanssa. Supplement Series on sisällöltään hyvin pitkälti tekninen. Se sisältää enimmäkseen numeerisia taulukoita ja alkuperäisiä mittauspöytäkirjoja mutta myös esimerkiksi tieteellisten mallinnusohjelmien käyttöohjeita, sikäli kun nämä eivät sisällä fysiikan kannalta merkittäviä tuloksia. Myös erittäin pitkät artikkelit (yli 20 sivua) sekä sisällöltään vain marginaalista lukijakuntaa kiinnostavat artikelit ohjataan julkaistavaksi täydennysosassa. Täydennyslehti ilmestyy kuudesti vuodessa.


title: Astrophysical Journal

text: The Astrophysical Journal Letters (ApJL) on ilmestynyt muusta julkaisusta erillisenä osana vuodesta 1971 lähtien. Letters on tarkoitettu tieteellisesti ajankohtaisten tulosten hyvin nopeaan julkaisuun. Vaatimukset artikkelien sisällön ja muotoilun suhteen ovat samat kuin päälehdessä, mutta lisäksi Letters edellyttää artikkeleilta ajankohtaisuutta ja tiiviyttä. Käytännössä Letterseissä julkaistavan artikkelin tulee liittyä johonkin tähtitieteen ajankohtaiseen teemaan tai olla luonteeltaan keskustelua herättävä. Artikkelin pituus lopullisessa muodossaan ei myöskään saa ylittää neljää sivua.


title: Astrophysical Journal

text: ApJL ilmestyy joka kuukauden ensimmäinen, 10. ja 20. päivä.


title: Leibnitz (piiri)

text: Leibnitz on yksi Steiermarkin osavaltion 17 piiristä.


title: Leibnitz (piiri)

text: Leibnitz sijaitsee Steiermarkin eteläosassa ja rajautuu Sloveniaan. Sen naapuripiirit ovat pohjoisessa Graz-Umgebung, idässä Feldbach ja Radkersburg ja lännessä Deutschlandsberg. Piirin pinta-ala on 685,1 neliökilometriä. Piirissä on pinta-alaltaan suurin määrä viiniviljelysmaata koko Steiermarkissa ja sitä kutsutaan usein Steiermarkin Toskanaksi.


title: Leibnitz (piiri)

text: Steiermarkin pääjoki Mur virtaa Leibnitzin piirin läpi. Piirin suurin kaupunki on Leibnitz.


title: Leibnitz (piiri)

text: Leibnitzin piiri jakautuu 48 paikkakuntaan:


title: Leibnitz (piiri)

text: Leibnitzin piirissä asui vuonna 2005 76 580 asukasta. Ulkomaalaisten osuus väestöstä oli 3,7 %.


title: Leibnitz (piiri)

text: Itävallan etelärata kulkee Leibnitzin piirin läpi. Intercity-junat pysähtyvät Leibnitzin ja Spielfeld-Straßin (raja-asema) asemilla.


title: Kari Karnakoski

text: Kari Ilmari Karnakoski (19. huhtikuuta 1908 Leppävirta – 11. tammikuuta 1985) oli suomalainen balettitanssija, tanssinopettaja ja koreografi. Hänellä oli merkittäviä osia muiden muassa baleteissa "Joutsenlampi" ja "Sininen helmi".


title: Kari Karnakoski

text: Muistelmissaan "Tanssin ja rakastin" (1983) hän kertoo sisäpiirin tarinoita Hollywoodista, jossa hän työskenteli monissa pikkurooleissa. Hän ei yritäkään esiintyä suurena tähtenä, mutta kertoo mielenkiintoisia tarinoita henkilökohtaisesti tuntemistaan suuruuksista, esimerkiksi Maurice Chevalier’sta, Josephine Bakerista ja Joan Crawfordista.


title: Kari Karnakoski

text: Hän esiintyi Lucia Nifontovan kanssa Antti Halosen dokumentissa "Suomalaista balettia" (1950).


title: Kari Karnakoski

text: Karnakoskelle myönnettiin vuonna 1966 Pro Finlandia.


title: Adhemar Ferreira da Silva

text: Adhemar Ferreira da Silva (29. syyskuuta 1927 São Paulo – 12. tammikuuta 2001) oli brasilialainen kolmiloikkaaja ja kaksinkertainen olympiavoittaja.


title: Adhemar Ferreira da Silva

text: Adhemar Ferreira da Silva pääsi vuonna 1947 saksalaisen Dietrich Gernerin valmennukseen ja nousi vuodessa maansa parhaaksi kolmiloikkaajaksi. Vielä Lontoon 1948 olympiakisoissa hän ei menestynyt, mutta 3. joulukuuta 1950 hän hyppäsi tasan 16 metriä sivuten Naoto Tajiman nimissä ollutta maailmanennätystä.


title: Adhemar Ferreira da Silva

text: Helsingissä 1952 da Silva voitti olympiakultaa ME-tuloksella 16,22 ja hyppäsi kaikkiaan neljä kertaa yli 16 metrin rajan ensimmäisenkin hypyn kannettua 15,95. Pisimmän hypyn yksittäisten loikkien pituudet olivat 6,02, 4,22 ja 5,98. Yleisön vaatimuksesta da Silva lähti stadionilla kunniakierrokselle, mikä ei tuohon aikaan ollut tavallista kenttälajien urheilijoille.


title: Adhemar Ferreira da Silva

text: Toisen olympiavoittonsa 177-senttinen da Silva sai Melbournessa 1956, jossa hän hyppäsi neljännellä kierroksella voittotuloksen 16,35 ylittäen Islannin Vilhjálmur Einarssonin johtotuloksen 9 sentillä. Viimeisen maailmanennätyksensä 16,56 hän hyppäsi Méxicossa Pan-Amerikan kisoissa 1955. Siinä yksittäisten loikkien mitat olivat 6,28, 4,95 ja 5,33.


title: Adhemar Ferreira da Silva

text: Vuonna 1959 da Silva näytteli Marcel Camusin ohjaamassa elokuvassa "Musta Orfeus", joka palkittiin Kultaisella palmulla Cannesin filmifestivaaleilla.


title: Fortune Gordien

text: Fortune Everett Gordien (9. syyskuuta 1922 Spokane, Washington – 10. huhtikuuta 1990) oli yhdysvaltalainen kiekonheittäjä ja olympiamitalisti.


title: Fortune Gordien

text: Fortune Gordien oli kiekonheiton maailmanennätysmies, joka ei onnistunut voittamaan olympiakultaa. Vuonna 1947 hän oli maailmantilaston kärjessä, mutta Lontoon olympiakisoissa 1948 hän hävisi kahdelle italialaiselle ja sai pronssia tuloksella 50,77. Vuonna 1949 hän heitti maailmanennätyksen, mutta jäi Helsingin olympiakisoissa 1952 neljänneksi tuloksella 52,66. Olympiavoittaja Sim Iness otti vuonna 1953 maailmanennätyksen kolmeksi viikoksi haltuunsa, mutta Gordien heitti Pasadenassa uudet ennätykset, joista tulos 59,28 pysyi lyömättömänä kesäkuuhun 1959 saakka. Melbournessa 1956 Gordien oli jälleen suosikki, mutta jäi hopealle 20-vuotiaan Al Oerterin takana.


title: Fortune Gordien

text: Urheilu-uransa jälkeen Gordien harrasti mm. vuorikiipeilyä ja leijonanmetsästystä. Hänen poikansa Marcus Gordien heitti kiekkoa yli 61 metriä ja työnsi kuulaa yli 20 metriä.


title: Leslie Bassett

text: Leslie Bassett (22. tammikuuta 1923 Hanford, Kalifornia – 4. helmikuuta 2016 Oakwood, Georgia) oli yhdysvaltalainen nykytaidemusiikin säveltäjä.


title: Leslie Bassett

text: Bassett opiskeli lapsena useiden soittimien soittoa. Hän opiskeli Michiganin yliopistossa sävellystä Ross Lee Finneyn johdolla vuosina 1947–1949 ja 1952–1956. Hän sai lisäksi Fulbright-stipendin johdosta Pariisissa opetusta Arthur Honeggerilta ja Nadia Boulangerilta. Hän opiskeli sävellystä vielä yksityisesti Roberto Gerhardin ja Mario Davidovskyn johdolla Ann Arborissa.


title: Leslie Bassett

text: Teos "Variations for Orchestra" toi Bassettille vuonna 1966 musiikin Pulitzer-palkinnon. Hän oli Michiganin yliopiston emeritusprofessori ja opetti samassa laitoksessa sävellystä vuosina 1952–1991. Hän oli American Academy of Arts and Lettersin jäsen vuodesta 1981. Bassettin tuotantoon kuuluu mm. kuoro- ja laulumusiikkia, orkesteriteoksia, piano- ja urkukappaleita sekä runsain mitoin erilaista kamarimusiikkia.


title: Helsingin islamilainen hautausmaa

text: Helsingin islamilainen hautausmaa on Suomen Islam-seurakunnan ylläpitämä hautausmaa Helsingin Lapinlahdessa, ortodoksisen hautausmaan ja luterilaiseen Hietaniemen hautausmaahan kuuluvan Suomen kaartin hautausmaan vieressä. Se oli ensimmäinen islamilainen hautausmaa Suomessa.


title: Helsingin islamilainen hautausmaa

text: Islamilaisen hautausmaan historia liittyy tataareihin. Tataarit ovat islaminuskoinen turkkilaisia kieliä puhuva etninen ryhmä. Suomen historiaan tataarit ovat tulleet Venäjältä. Tataarit olivat sotilaita Venäjän armeijassa ja mukana Viaporin linnoitustyössä. Monilla tataareilla oli usein perheet mukanaan. Kun muslimisotilaat kuolivat, heidät haudattiin aluksi Viaporiin eli nykyiseen Suomenlinnaan ja myöhemmin Hietaniemen hautausmaan eteläosaan. Näistä 1800-luvulla haudatuista tataareista ei ole säilynyt yhtään muistomerkkiä eikä hautakumpua. Sotilaiden lisäksi Suomeen asettui asumaan muitakin tataareja, jotka usein olivat kangas-, turkis- ja mattokauppiaita, ja tänne syntyi pieni tataariyhteisö.


title: Helsingin islamilainen hautausmaa

text: Silloiselle Lapinniemen alueelle perustettiin 1830-luvulla pieni hautausmaa islamilaisille Venäjän armeijan sotilaille perheineen. Se siirtyi Helsingin muslimiasukkaiden käyttöön vuonna 1870 ja sitä on myöhemmin merkittävästi laajennettu alkuperäisestä. Kun Suomeen oli vuonna 1922 säädetty uskonnonvapauslaki, saattoivat Suomen muslimit vuonna 1925 perustaa oman seurakunnan, jonka nimi on nykyisin Suomen Islam -seurakunta. Se ylläpitää hautausmaata, joka on ainoastaan sen omien jäsenien eli tataariyhteisön käytössä. Muut Helsingin ja pääkaupunkiseudun muslimit on haudattava luterilaisten seurakuntien ylläpitämille hautausmaille, mikä on herättänyt vaatimuksia uuden islamilaisen hautausmaan perustamisesta.


title: Helsingin islamilainen hautausmaa

text: Islamilaisen hautausmaan vanhin säilynyt hauta on kasakka Gafur Kangatslinin vuodelta 1916. Alueella on myös 1956 paljastettu arkkitehti Mauno Siitosen suunnittelema Pro Finlandia 1939–1944 -muistomerkki sodissa kaatuneille Suomen muslimeille.


title: Sim Iness

text: Simeon Garland (Sim) Iness (9. heinäkuuta 1930 Keota, Oklahoma – 23. toukokuuta 1996 Porterville, Kalifornia) oli yhdysvaltalainen kiekonheittäjä ja olympiavoittaja.


title: Sim Iness

text: Sim Iness syntyi Oklahomassa mutta muutti vanhempiensa kanssa Kaliforniaan, jossa hänen koulutoverinaan Tularen kaupungissa oli tuleva kymmenottelun olympiavoittaja Bob Mathias. Iness sijoittui 18-vuotiaana Yhdysvaltain olympiakarsinnoissa 1948 kiekonheitossa kuudenneksi. Neljä vuotta myöhemmin hän pääsi mukaan Helsingin olympiakisoihin ja voitti siellä kultaa. Voittotuloksen 55,03 lisäksi myös toiseksi paras heitto 54,60 olisi riittänyt voittoon ja kolmanneksi paras kantoi 53,47, jonka ylitti vain hopeamitalimies Adolfo Consolini. Yliopistojen mestaruuskilpailuissa Lincolnissa, Nebraskassa 20. kesäkuuta 1953 Iness ylitti ensimmäisenä kiekonheittäjänä 190 jalan rajan heittämällä maailmanennätyksen 57,93. Heti sen jälkeen hän hävisi Yhdysvaltain mestaruuskilpailuissa Fortune Gordienille, ja 11. heinäkuuta Gordien otti maailmanennätyksen takaisin itselleen. Vuoden 1953 jälkeen Iness siirtyi jalkapallovalmentajaksi. Iness oli cherokee-intiaani.


title: Karoliina Koskinen

text: Karoliina Koskinen (s. 1973) on suomalainen runoilija. Hän syntyi Heidekenillä ja asui 18 vuotta Paimiossa ennen palaamistaan synnyinkaupunkiin Turkuun. Hän kirjoitti runoja jo varhemmin, mutta ammatin hän teki niistä itselleen vasta 2000-luvun alussa muutettuaan Raunistulan kaupunginosaan. Minerva Kustannus antoi hänelle kustannussopimuksen, ja esikoiskokoelma "Likkoje jutui" ilmestyi 14. kesäkuuta 2006, kirjailijan ollessa 33-vuotias. Vuonna 2007 julkaistiin sille seuraaja "Kipiä kaipuust". Koskisen turun murteella kirjoitetut runot ovat huumorin sävyttämiä.


title: Physical Review

text: Physical Review (lyh. Phys. Rev.) on yksi vanhimmista ja tunnustetuimmista fysiikan tiedelehdistä. Siinä julkaistaan kaikkien fysiikan alojen tutkimustuloksia. Lehti on jaettu vuodesta 1970 lähtien useisiin osiin, jotka keskittyvät fysiikan eri aloihin.


title: On the Outside Looking In

text: On The Outside Looking In on rap-kaksikon 8-Ball & MJG toinen studioalbumi. Sen edeltäjä oli "Comin' Out Hard". "On The Outside Looking In" -albumi julkaistiin vuonna 1994.


title: Cream tea

text: Cream tea on yksi muunnelma englantilaisesta iltapäiväteestä. Se kuuluu Devonshiren paikalliseen ruokaperinteeseen. Cream tea koostuu vahvasta intialaisesta teestä juotuna maidon ja sokerin kera. Syötäväksi tarjoillaan skonsseja, joille levitetään mansikkahilloa ja clotted creamia, josta nimitys on peräisin. Cream tea on käsitteenä tunnettu koko Englannissa.


title: Boss Hogg Outlawz

text: Boss Hogg Outlawz on houstonilainen levy-yhtiö, jonka perustaja on Slim Thug. Slim Thug perusti Boss Hogg Outlawsin vuonna 2000. Boss Hogg Outlawsin ensimmäinen albumi on Serve & Collect.


title: Hänet täytyy tappaa

text: Hänet täytyy tappaa () on Agatha Christie salapoliisiromaani, joka ilmestyi Britanniassa Collins Crime Clubin kustantamana 1938. Teoksen on suomentanut Helsingin yliopiston suomentajakurssin työryhmä, ja suomennos ilmestyi vuonna 1971 WSOY:n kustantamana.


title: Hänet täytyy tappaa

text:
Romaanin pääosassa on belgialainen yksityisetsivä Hercule Poirot. Teosta inspiroi aika, jona Christie matkusti Lähi-idässä arkeologimiehensä Max Mallowanin kanssa.
Ollessaan lomalla Jerusalemissa Poirot sattuu kuulemaan Raymond Boyntonin sanovan sisarelleen: "Kyllähän sinä tajuat, että hänet täytyy tappaa?" Heidän äitinsä, rouva Boynton, on sadisti, joka hallitsee tyrannin ottein aikuisia lapsiaan ja estää heitä olemasta tekemisissä ulkopuolisten kanssa. Kun hänet löydetään kuolleena, Poirotilla on vain vuorokausi aikaa ratkaista tapaus, eikä hän vielä edes pysty todistamaan, että kyseessä olisi murha.


title: Hänet täytyy tappaa

text: Romaanin ensimmäinen osa (noin kolmannes koko romaanista) on tehokas psykologinen trilleri, jossa lukija tutustuu perheeseen ja uhriin pääasiassa Sarah Kingin ja tohtori Gerardin kautta, jotka keskustelevat perheen dynamiikasta. Rouva Boynton on sadistinen ja dominoiva – luonteenpiirteet, joiden takia (niin ainakin vihjataan) hän valitsi ammatikseen vanginvartijan työn.


title: Hänet täytyy tappaa

text: Sarah on kiinnostunut Raymond Boyntonista, kun taas Jefferson Cope myöntää haluavansa viedä Nadine Boynton tämän aviomieheltä Lennox Boyntonilta ja pois anopin vaikutuksen alaisuudesta. Kun Sarahin ei sallita auttaa nuoria Boyntoneja, hän tapaa rouva Boyntonin silmästä silmään. Rouva Boyntonin vastaus on kuitenkin omituinen uhkaus: ”En koskaan unohda mitään – en tapahtumaa, en nimeä, enkä kasvoa.” Kun seurue saapuu Petraan, rouva Boynton yllättäen lähettää perheensä joksikin aikaa pois luotaan. Myöhemmin hänet löydetään kuolleena, ja hänen ranteestaan löytyy neulanjälki.


title: Hänet täytyy tappaa

text: Poirot väittää pystyvänsä ratkaisemaan arvoituksen vuorokauden kuluessa pelkästään haastattelemalla epäiltyjä. Haastattelujen perusteella hän rekonstruoi tapahtumajärjestyksen, joka vaikuttaa mahdottomalta: Sarah Kingin mielestä kuolema tapahtui huomattavasti aikaisemmin kuin muut perheenjäsenet kertovat nähneensä rouva Boyntonin viimeksi elossa. Huomio siirtyy ruiskuneulaan, joka ilmeisesti oli varastettu tohtori Gerardin teltasta ja myöhemmin palautettu sinne. Uhrin uskotaan saaneen kuolettavan annoksen digoksiinia, jota rouva Boynton jo nautti lääkkeenä.


title: Hänet täytyy tappaa

text: Pitkässä loppuhuipentumassa Poirot selittää, kuinka jokainen perheenjäsen vuorollaan löysi rouva Boyntonin kuolleena eikä – epäillen jotain muuta perheenjäsentä – ilmoittanut tapahtuneesta. Itse asiassa kenenkään perheenjäsenen ei olisi tarvinnut käyttää ruiskua murhavälineenä, sillä yliannostus olisi ollut paljon helpompi antaa normaalissa lääkeannoksessa. Siksi syyllisen täytyy olla joku ulkopuolinen.


title: Hänet täytyy tappaa

text: Murhaaja on lady Westholme, joka ennen avioliittoaan oli ollut vankilassa, jossa rouva Boynton oli vanginvartijana. Rouva Boyntonin omituinen uhkaus oli osoitettu lady Westholmelle eikä Sarahille. Sillä rouva Boynton ei ollut voinut vastustaa mahdollisuutta saada uutta uhria sadistisille mielihaluilleen. Murhatessaan Boyntonin lady Westholme oli naamioitunut arabipalvelijaksi, ja hän luotti neiti Piercen herkkäuskoisuuteen salatakseen osuutensa murhassa.


title: Hänet täytyy tappaa

text: Lady Westholme, joka on kuunnellut salaa viereisessä huoneessa, tajuaa, että hänen pelinsä on pelattu, ja hän tekee itsemurhan. Boyntonin perhe on vihdoinkin vapaa elämään onnellisempaa elämää: Sarah ja Raymond menevät naimisiin, kuten myös Carol ja Jefferson; ja Ginevra antautuu menestyksekkäästi teatterinäyttelijän uralle.


title: Hänet täytyy tappaa

text: Simon Nowell-Smith toteaa Times Literary Supplementissa 7.5.1938: "Vaikka aika onkin pehmentänyt monia Poirot'n maneereja, hän ei ole menettänyt taitojansa. Hän tutkii perheenjäseniä, psykologeja ja muita seurueen jäseniä, siivilöi esiin totuuden puolitotuuksista ja ristiriitaisuuksista, asettaa epäiltyjä toisiaan vastaan ja eliminoi kunkin epäillyn vuorollaan – ja kaikki tämä Christien mitä nerokkaimmalla tyylillä. Ratkaisu vain vaikuttaa hieman kesyltä ja tuottaa pettymyksen."


title: Hänet täytyy tappaa

text: The New York Times Book Review'n arvostelussa Kay Irvin kirjoittaa 11.9.1938: "Jopa heikko Agatha Christien tarina vangitsee lukijan mielenkiinnon taidokkaasti punotulla jännityksellä. "Hänet täytyy tapaa" on ehdottomasti Christien heikompaa tuotantoa: itse asiassa se on melkeinpä kaikkein heikoin ja epätyydyttävin Poirot'n tutkimuksista. Sen kuvaus sadistisen matriarkan piinaamasta perheestä on täynnä psykologisoivaa vuoropuhelua, eikä siinä oikeastaan ole minkäänlaista juonta. Mutta kun paha tyranni viimein on murhattu ja Poirot alkaa tutkia epäiltyjä, lukija seuraa aidon kiinnostuneena jopa vähäpätöistenkin johtolankojen selvittämistä."


title: Hänet täytyy tappaa

text: The Observerissa "Torquemada" (Edward Powys Mathers) kirjoittaa 1.5.1938: "Minun täytyy tunnustaa, että Agatha Christie juuri peittosi minut. Minulla ei ole tekosyitä. Olin mielestäni oikein hyvässä kunnossa, ja kaikkein pahinta on, että Christie on rajannut romaaninsa tavalla, joka kenellä muulla tahansa lähentelisi hävyttömyyttä. "Kuolema Niilillä" oli yksinkertaisesti nerokas, Vaikka "Hänet täytyy tappaa" -romaanin murhaajalta puuttuukin edellisen romaanin murhaajan nerokas alibi, teosta on kuitenkin matemaattisesti pidettävä kaksin verroin nerokkaampana, sillä epäiltyjä on lähes puolet vähemmän. Ja vaikka tarina alkaakin Jerusalemissa ja murha tapahtuu Petrassa, se saattaisi yhtä hyvin tapahtua lumen saartamassa pappilassa. Niin rajattu epäiltyjen piiri on. Tässä mielessä loppuratkaisu tuo mieleen Agatha Christie "Kortit pöydällä" -romaanin bravuurimaisen loppupaljastuksen."


title: Hänet täytyy tappaa

text: The Scotsmanissa kriitikko kirjoittaa 9.5.1938: "Tavalliseen tapaansa Agatha Christie pelaa reilua peliä lukijansa kanssa. Vaikka ratkaisu onkin täydellinen yllätys, sen on looginen: johtolangat on esitelty, lukija voi tutkia ja arvioida niiden merkitystä. Ehkäpä taas on kyse siitä, ettei lukija näe metsää puilta – mutta tässä metsässä on vain niin kovin monta puuta. "Hänet täytyy tappaa" ei ole kirjailijan paras rikosromaani, mutta se on tarpeeksi älykäs ja vakuuttava ollakseen paljon keskinkertaista rikosromaania parempi."


title: Hänet täytyy tappaa

text: E. R. Punshon päättää The Guardian (27.5.1938) arvostelunsa yhteenvetoon: ”Nerokas juoni ja arvoitus, yllättävä loppuratkaisu, henkilökuvauksen syvällisyys ja maalauksellinen ympäristö takaavat, että "Hänet täytyy tapaa" tullee kuulumaan Agatha Christien parhaimpien teosten joukkoon."


title: Hänet täytyy tappaa

text: Mary Dell kirjoittaa Daily Mirrorissa 19.5.1938: "Tätä kirjaa ei todellakaan voi suositella iltalukemiseksi juuri ennen nukkumaanmenoa. Rouva Boyntonin paha silmä saattaa seurata uniin ja muuttaa ne painajaisiksi. Se on varsin vertahyytävä tarina. Loistava romaani."


title: Hänet täytyy tappaa

text: Robert Barnard: "Merkittävä esimerkki kulta-ajan Christie-romaanista. Lähi-itä hienona ympäristönä ja vastenmielinen matriarkka uhrina. Perheen sisäisiä jännityksiä on kuvattu tavallista syvällisemmin. Salapoliisityö keskittyy lähinnä siihen, kuka oli missä ja milloin, mikä muistuttaa ehkä liikaakin Ngaio Marshin tuon ajan romaaneja, mutta Christien parhaimpien romaaniensa tapaan se on jännittävä ja tiheätunnelmainen."


title: Hänet täytyy tappaa

text: Romaanissa mainitaan useita Poirotin tutkimuksia: hän kertoo eversti Carburylle "Kortit pöydällä" -jutun tapahtumat, ja myös eversti Race mainitaan tässä yhteydessä. Nadine Boynton kyseenalaistaa Poirotin ratkaisut "Idän pikajunan arvoituksen" tapauksessa – Poirot vihjaa, että tämä lienee kuullut asiasta joltain tapauksen liittyvältä henkilöltä. Neiti Pierce kommentoi "Aikataulukon arvoitusta", kun hän tunnistaa kuuluisan yksityisetsivän Hercule Poirotin.


title: Hänet täytyy tappaa

text: Christie muokkasi romaanista samannimisen näytelmän vuonna 1945. Merkittävää on, että se on kaikkein radikaalein muokkaus, minkä Christie koskaan teki. Hän ei pelkästään poistanut Poirotia kokonaan vaan muutti myös murhaajan henkilöllisyyden. Näytelmässä sairas rouva Boynton tekee itsemurhan ja jättää jälkeensä useita vääriä johtolankoja, jotka viittasivat eri perheenjäseniin. Hän toivoi heidän epäilevän toisiaan ja siten pysyvän hänen varjossaan vieläpä kuoleman jälkeen.


title: Hänet täytyy tappaa

text: Michael Winner ohjasi romaanista elokuva "Hänet täytyy tappaa" vuonna 1988. Se oli Peter Ustinovin kolmas elokuva Hercule Poirotina (kaikkiaan niitä on kuusi). Elokuva seurasi kirjan juonta toisin kuin näytelmä.


title: Hänet täytyy tappaa

text: Hercule Poirot -televisiosarjassa tarina esitettiin 11. tuotantokaudella vuonna 2008. Poirotia esitti David Suchet. Sen ohjasi Ashley Pearce, ja käsikirjoittajana oli Guy Andrews. Jakso kuvattiin Marokossa toukokuussa 2008.


title: Hänet täytyy tappaa

text: Juoni poikkeaa monessa suhteessa alkuperäisestä romaanista, suurimmat muutokset ovat:"Hänet täytyy tapaa" ilmestyi ensimmäistä kertaa 9-osaisena jatkoromaanina Yhdysvalloissa "Collier's Weekly" -lehdessä 28.8.-23.10.1937 (100. vuosikerta, numerot 9-17. Sen kuvitti Mario Cooper.


title: Hänet täytyy tappaa

text: Britanniassa se ilmestyi 28-osaisena jatkoromaanina "Daily Mail" -lehdessä 19.1.-19.2.1938 nimellä "A Date with Death". 15 osaa kuvitti J. Abbey. Siinä ei ollut jakoa lukuihin ja useita lyhyitä kappaleita oli poistettu eikä epilogia julkaistu lainkaan.


title: Hänet täytyy tappaa

text: Daily Mail julkaisi 15.1.1937, neljä päivää ennen ensimmäisen osa ilmestymistä, Christien kirjoittaman artikkelin "Hercule Poirot - Fiction's greatest detective" esipuheena jatkoromaanille. Artikkelissa Christie käsitteli Poirotin syntyhistoriaa, ja siitä on myös peräisin hänen kuuluisa kommenttinsa ”Joskus mietin: miksi-miksi-miksi menin koskaan luomaan tuon inhottavan, itsekeskeisen ja rasittavan pikku henkilön!”


title: Hänet täytyy tappaa

text: Romaanin julkaisi WSOY, ja sen suomensi Helsingin yliopiston suomentajakurssin työryhmä. Bibliografian lähteenä on Suomen kansallisbibliografia


title: Scandia-Musiikki

text: Scandia-Musiikki Oy oli Suomen ensimmäinen moderni indie-yhtiö. Scandian perustivat vuonna 1952 Paavo Einiö, Herbert Katz ja Johan Vikstedt, joista Vikstedt kuitenkin myi pian osuutensa Harry Orvomaalle.


title: Scandia-Musiikki

text: Scandia syntyi alkujaan Paavo Einiön ja Johan Vikstedtin musiikkiharrastuksesta ja yhtiön alkuperäisenä toiminta-ajatuksena oli korkeatasoisen ulkomaisen jazzin tuonti Suomeen. Vuonna 1953 Scandia julkaisi yhdeksän levyä ja seuraavana vuonna 1954 yksitoista. Yhtiön toiminta oli vähällä loppua lyhyeen, kunnes käänne parempaan tapahtui Harry Orvomaan ostettua Vikstedtin osuuden. Scandian pelastukseksi koitui uusi kyky Annikki Tähti. Erik Lindströmin säveltämää "Monrepo"-kappaletta myytiin savikiekkona 34 620 kappaletta. Vuonna 1956 Annikki Tähden menestyksiä olivat kappaleet "Kuningaskobra" ja "Balladi Olavinlinnasta".


title: Scandia-Musiikki

text:
Brita Koivunen teki läpimurtonsa Olli Hämeen jazzyhtyeen laulusolistina hitillään "Suklaasydän" vuonna 1956. Vuonna 1957 Scandian kolmas laulajakyky Laila Kinnunen läpimurrollaan "Lazzarella" uudella Karuselli-levymerkillä.
Yhtiö oli 1950- ja 1960-luvuilla merkittävä tekijä suomalaisen kevyen musiikin alalla, mikä oli paljolti sanoittaja Sauvo Puhtilan, sovittaja ja levytyskapellimestari Jaakko Salon sekä äänittäjä Aarre Elon ansiota. Paavo Einiön tehtävänä oli etsiä maailmalta levytettäväksi soveltuvaa materiaalia ja Harry Orvomaa vastasi yhtiön taloudesta. Heidän lisäkseen Scandiassa oli vain pari kolme muuta työntekijää. Levytykset tehtiin Helsingin Kulttuuritaloon rakennetussa Alppi-studiossa. Äänityksen merkitys levytuotannossa oli kasvanut. Konkreettinen esimerkki tästä oli vuoden 1959 "Pikkuoravien joululaulu", ja Sauvo Puhtilan, Eino Virtasen ja Jaakko Salon ideoimia "Saukki ja Oravat" -lauluja tehtiin seuraavina vuosina toistakymmentä. Sarjaa jatkoi vuonna 1967 ilmestynyt "Batman - Suuri kultalevyryöstö" singlekuunnelma.
Scandialle levyttäneitä artisteja olivat mm. Teuvo Valo, Annikki Tähti, Brita Koivunen, Laila Kinnunen, Vieno Kekkonen, Olavi Virta, Pauli Räsänen, Eino Grön, Reijo Taipale, Danny (Ilkka Lipsanen), Tapani Kansa, Kirka Babitzin ja Arto Sotavalta, harmonikkataiteilija Lasse Pihlajamaa sekä yhtyeistä Kullervo Linnan Humppa-Veikot ja Four Cats.


title: Scandia-Musiikki

text: Scandian henki oli nuorekas ja etsivä sekä poikkesi siinä suhteessa yhtiön pahimmasta kilpailijasta Musiikki-Fazerista, jossa Toivo Kärki johti levytuotantoa itsevaltiaan ottein ja syyti markkinoille levyjä tasaiseen tahtiin. Paavo Einiö laski Scandian onnistumisprosentin olleen paljon Fazeria parempi, sillä Scandia sai hittilistoille miltei saman verran levyjä kuin Fazer, vaikka sen levytysmäärä oli vain noin puolet Fazerin määrästä. Einiön mukaan Scandialla ei koskaan ollut erityisempiä odotuksia siitä, miten jonkin kappaleen uskottiin tuottavan: ""Me vain kuuntelimme kappaleita: tästä me tykätään, levytetään tämä. Ja sitten me olimme vain iloisia, kun levy meni hyvin kaupaksi.""


title: Scandia-Musiikki

text:
Vuonna 1963 Scandia käynnisti levymerkin Nord-Disc. Sillä ilmestyi mm. Pirkko Mannola ja Olavi Virran "Hopeinen kuu" sekä "Kultainen nuoruus". Scandialla oli myös keskeinen rooli humppamusiikin nousussa. Pysyvä panos
tangokulttuuriin oli Reijo Taipaleen "Satumaa"-tango vuonna 1962. Eino Grönistä tuli toinen Scandian mittavista tangolaulajista. Vuonna 1965 Kari Kuuvan parodinen "Tango pelargonia" antoi tangolle lempeän kuoliniskun. Scandian uutta särmäkkyyttä edustivat Danny, Johnny, Tapani Kansa, Ann-Christine ja Kristiina Hautala. Lasse Mårtensonin ja Carolan hitti oli "Mä lähden stadiin". Vuosi 1968 toi esiin Kirka Babitzinin Islandersin levyillä "Hetki lyö" ja "Leijat". Tapani Kansa teki läpimurron levyillä "Delilah" ja "Käymme yhdessä ain". Dannyn hitti oli "Tuuliviiri". Lapsitähti Mari Laurilan "Aja hiljaa, isi" soi pitkään radiossa. Huumoria edustivat mm. Simo Salminen ja Spede Pasanen.
Vuonna 1963 Scandia oli käynnistänyt ruotsalaisen yhteistyökumppanin kanssa Sonet-levymerkin. Varsinainen yllätys oli Taisto Ahlgrenin vuonna 1970 levyttämä "Pettäjän tie".


title: Scandia-Musiikki

text:
Vuonna 1964 perustetun Finndisc-levy-yhtiön Scandia osti vuonna 1971. Finndiscille perustettiin levymerkit Delta ja Rondo. Scandian osti Musiikki-Fazer vuonna 1972, mutta Scandia jatkoi yhtiönä kuitenkin Fazerin alaisena ja merkin toiminta jatkui vuoteen 1992.
Jussi Raittinen voitti 1974 "Syksyn sävel" -kilpailun laulullaan "Metsämökin tonttu". Vuonna 1975 myös Katri Helena siirtyi Scandialle ja syntyi "Vasten auringon siltaa", "Paloma blanca" ja "Kesän lapsi". Scandialla seurasivat Hurriganesin albumit "Jailbird" (1979) ja "10/80" (1980), Kari Tapio sekä Armi ja Danny duetot.


title: Scandia-Musiikki

text:
Scandian tarina itsenäisenä levy-yhtiönä päättyi 1982 sen yhdistyttyä Finnlevyn ja Finndiscin kanssa FinnScandia Musiikki Oy:ksi. Scandia-levymerkillä julkaistiin edelleen vuonna 1984 Pirkka-Pekka Peteliuksen
"Muistan sua, Elaine" ja "Olen suomalainen" varmisti Kari Tapiolle pysyvän sijan suomalaisessa populaarimusiikissa.


title: Scandia-Musiikki

text:
Vuonna 1975 Fazerille perustettiin Hi-Hat-levymerkki Scandian Finndiscin alaisuuteen. Vuonna 1978 Toivo Kärki jäi eläkkeelle Finnlevyltä. Perinteisen iskelmän rinnalle oli noussut Suomi-rock.
Hi-Hatin tuottajaksi nimitettiin Tommi Liuhala. Seppo Närhestä tuli Hi-Hatin alkuvuosien kaupallisesti menestynein artisti.
Hi-Hat-merkille levyttäneitä ovat mm. Mikko Alatalo, Juice Leskinen, Urpo (Upi Sorvali), Kaija Koo, Puolikuu, Kalevala, Seppo Närhi, Heikki Sarmanto, Broadcast, Pave Maijanen, Tapani Kansa, Kassu Halonen ja Vanha Isäntä. Tuotteliaasta Alatalosta tuli Hi-Hatin loppuvaiheen menestynein artisti. Hi-Hatilla on vajaa 70 albumia ja reilut 100 singleä sisältävä katalogi.


title: Finndisc

text:
Finndisc oli Erik Lindströmin ja Rolf Kronqvistin vuonna 1963 perustama levy-yhtiö,
joka kuului Musiikki-Fazerille vuodesta 1972 alkaen. Tuotanto jatkui vuoteen 1985 asti.


title: Finndisc

text:
Finndisc julkaisi vuosina 1963–1970 kaikki levynsä Safir-merkillä. 1960-luvun puolivälin myyntimenestyksiin kuuluivat Juha Vainio, Martti ”Huuhaa” Innanen ja Irwin Goodman.
Levyttäneitä artisteja Finndiscillä olivat mm. Taisto Ahlgren, Kivikasvot, Danny, Kirka, Briard, Juha Vainio ja Eino Grön. Finndisc julkaisi myös perinteisempää iskelmää sekä nuorison rautalankamusiikkia.


title: Finndisc

text:
Uuden Safirin alkuajan artisteja olivat Arja Tuomarila, Erkki Liikanen ja Heikki Aarva. Aarvan "Tuulella ei ole ystävää" nousi listasijalle 10. joulukuussa 1963. Finndisc julkaisi myös uutta rautalankaa. The Adventurers levytti Erik Lindströmin säveltämän "Letkajenkan".
Finndiscin artisteihin liittyivät vuonna 1965 Irwin Goodman ja 1967 Martti ”Huuhaa” Innanen. Irwinin toinen sinkku "Työmiehen lauantai" pääsi jo Suomen listalla kakkoseksi. Vuonna 1966 Irwin siirtyi Fazerille.
Martti Innanen levytti Safirille kaikkiaan yhdeksän singleä ja yhden LP-levyn. "Elsa, kohtalon lapsi" pysyi neljä kuukautta Suomen listaykkösenä.
Perinteisestä iskelmämusiikista vastasivat muun muassa Pauli Lehtola, Kauko Käyhkö, Tapio Rautavaara ja sokea Kari Purhonen. Yhtiön nuorisoidolina oli Kai Lind.


title: Finndisc

text:
Finndiscin osti Scandia-Musiikki vuonna 1971, jonka tuleva omistaja oli seuraavana vuonna Musiikki-Fazer. Scandian Finndisc herätettiin jälleen henkiin vuonna 1974 Musiikki-Fazerilla. Finndisc julkaisi albumeja ja singlejä Rondo ja Delta-levymerkeillä. Hi-Hat -levymerkki perustettiin heti perään 1975 Finndiscille. Vuodesta 1979 lähtien myös Safir-levymerkki otettiin uudelleen käyttöön. Toiminnasta vastasivat Scandian myynnin jälkeen Paavo Einiö ja Jaakko Salo. 1970–1980-lukujen Finndisc tuotti sekä popmusiikkia että perinteistä iskelmää.
Delta ja Rondo-levymerkeille levyttivät mm. Virve Vicky Rosti, Danny, Kirka, Juha Vainio, Anneli Sari, Jukka Raitanen ja Taisto Ahlgren. Suomen ensimmäisenä punk-levytyksenä ilmestyi Andy McCoyn ja Pete Malmin Briardin sinkku.


title: Finndisc

text: Kansainvälinen Warner Music Group osti jo vuonna 1989 pörssilistautuneen Fazer Musiikki Oy ja Fazer Musik Ab yhtiön ja se sulautui 30. marraskuuta 1994 uudelleen nimettyyn Warner Music Finlandiin. Finnlevy on nyt rekisteröity aputoiminimi. Finnlevy jatkoi itsenäisenä levy-yhtiönä tuotantoa vielä toukokuuhun 1998 asti.


title: Finndisc

text:
Finndiscin 1970–1980-lukujen levymerkeistä Delta painottui enemmän poppiin ja sille levyttivät mm. Virve Vicky Rosti, Danny, Kalervo Kassu Halonen, Kirka ja Anna Babitzin. Heistä menestynein oli Virve Rosti, joka levytti Deltalle viisi albumia sekä liki 20 singleä. Debyytti "Kun Chicago kuoli" oli kolme kuukautta Suomen listaykkönen. Albumi "1-2-3-4-Tulta!" sai platinalevyn ja myi kaikkiaan liki 60 000 kappaletta.
Dannyn "Kuusamo" nousi listaykköseksi. Kirkan ja Annan useilla singleillä osassa he ovat triona sisarensa Muskan kanssa.
Popin lisäksi katalogiin kuuluu Ami Aspelundin, Seitsemän seinähullua veljestä-yhtyeen ja Paul Nacke Johanssonin
tuotoksia. Delta julkaisi Juha Vainion kolme viimeistä albumia: "Albatrossi ja sorsa", "Sellaista elämä on" ja "Elämää ja erotiikkaa". Tuotanto jatkui vuoteen 1985 asti.


title: Finndisc

text:
Rondo keskittyi kotimaiseen iskelmään. Rondon tuottajina toimivat pääosin Jaakko Salo ja Erik Lindström. Rondolle levytti mm. Jukka Raitanen, jonka debyytti "Vangin toive" sai platinalevyn ja myi 54.000 kappaletta. Rondo julkaisi Raitaselta seitsemän albumia.
Jaakko Salon jo 1960-luvun työpari Eino Grön teki Rondolle yhteensä kuusi albumia. Rondon läpimurtoa Mika ja Turkka Malia julkaistiin kolmen albumin verran.
Rondon huumoria edustivat Esa Pakarinen, Kivikasvot ja Seitsemän seinähullua veljestä. Kivikasvojen "Tankeros Love" oli myyntimenestys listoilla.
Rondo julkaisi lisäksi 11 kokoelmaa ja neljä lastenlevyä. Rondolta ilmestyi 1974–1985 yhteensä 75 LP-levyä ja 93 singleä.


title: Finndisc

text:
Vuonna 1975 Fazerilla syntyi Hi-Hat -levymerkki Finndiscin alaisuuteen. Pian vuonna 1978 Toivo Kärki jäi kaihoisana eläkkeelle Finnlevyltä. Perinteisen iskelmän rinnalle oli noussut Suomi-rock.
Hi-Hatin tuottajaksi nimitettiin Tommi Liuhala. Seppo Närhestä tuli Hi Hatin alkuvuosien kaupallisesti menestynein artisti.
Hi-Hat -merkille levyttäneitä ovat mm. Mikko Alatalo, Juice Leskinen, Urpo (Upi Sorvali), Kaija Koo, Puolikuu, Kalevala, Seppo Närhi, Heikki Sarmanto, Broadcast, Pave Maijanen, Tapani Kansa, Kassu Halonen ja Vanha Isäntä. Tuotteliaasta Alatalosta tuli Hi-Hatin loppuvaiheen menestynein artisti. Hi-Hatilla on vajaa 70 albumia ja reilut 100 singleä sisältävä katalogi.


title: Käsimerkki

text: Käsimerkeillä ilmaistaan yleensä kunnioitusta tai halveksuntaa jotakin henkilöä tai asiaa kohtaan. Esimerkiksi Rooman valtakunnassa Julius Caesaria tervehdittäessä käytetty kunnianosoitus, jota myös Adolf Hitler käytti natsitervehdyksenä hieman muokattuna versiona.


title: Käsimerkki

text: Muita käsimerkkejä ovat esimerkiksi keskisormen näyttäminen, jolla ilmaistaan halveksuntaa ja pirunsarvimerkki, jota muun muassa hevarit ja satanistit käyttävät. Peukalon ja etusormen muodostava ympyrä muiden sormien ollessa suorana edustaa niin sanottua "kaikki hyvin" -ilmaisua. On myös Winston Churchillin käyttöönottama voiton merkki, jota näytetään kämmen katsojaan päin. Merkkiä käyttivät myöhemmin hipit rauhan merkkinä. Toisinpäin esitettynä merkki on ns. rivo V-merkki, joka on johdos keskisormen näyttämisestä.


title: Käsimerkki

text: Myös peleissä ja urheilulajeissa, kuten jalkapallossa ja jääkiekossa, erotuomarit käyttävät käsimerkkejä näyttäessään pelin kulkua esimerkiksi maaleja tai rangaistuksia.


title: Kalmarinsalmi

text: Kalmarinsalmi () on salmi manner-Ruotsin Smålandin maakunnan ja Öölannin saaren välillä Itämeressä. Pienin etäisyys Öölannin ja mantereen välillä on noin kolme kilometriä. Salmen ylittää noin kuuden kilometrin pituinen, vuonna 1972 avattu Öölannin silta. Salmessa sijaitsee myös kansallispuisto Blå Jungfrun.


title: Kalmarinsalmi

text: Ruotsin kuninkaan 1500-luvulla antaman määräyksen mukaan Kalmarinsalmi on raja, jonka eteläpuolella "Clupea harengus" -kala on silli ja pohjoispuolella silakka.


title: Helsingin juutalainen hautausmaa

text: Helsingin juutalainen hautausmaa on Helsingin juutalaisen seurakunnan ylläpitämä hautausmaa Helsingin Taivallahdessa, luterilaisen Hietaniemen hautausmaan uurnalehdon ja Hietaniemen krematorion vieressä.


title: Helsingin juutalainen hautausmaa

text: Hautausmaa perustettiin vuonna 1895 ja K. R. Lindgrenin suunnittelema kappeli valmistui 1940-luvulla. Sitä edelsi pienikokoinen, 1840-luvulla perustettu ns. vanha juutalainen hautausmaa, joka on yhä jäljellä Suomen kaartin hautausmaan ja Helsingin islamilaisen hautausmaan välissä. Hautausmaalla on sankarihauta, johon on haudattu kolmetoista sodissa 1939–1944 kaatunutta ja kuuden kadonneen nimet merkitty muistokiveen. Sam Vannin ja Leo Engelin suunnittelema "In memoriam 1939–1944" -sankaripatsas pystytettiin vuonna 1953. Lisäksi hautausmaalla on veteraanilehto, jossa sijaitsee Suomen Juutalaiset Sotaveteraanit -yhdistyksen hankkima ja 2002 paljastettu muistokivi.


title: Helsingin juutalainen hautausmaa

text: Hautausmaalla voi huomata pieniä hautoja, jotka ovat kuolleena syntyneiden tai nimettömien lasten hautoja.


title: Rusko-orakas

text: Rusko-orakas ("Hydnum rufescens") on vahvero-orakkaiden sukuun kuuluva laji. Laji yhdistetään joissakin tiedoissa lähisukulaislajiin vaaleaorakas ("Hydnum repandum"). Myös Suomessa lajit käsitellään toisinaan yhtenä, esimerkiksi Eviran kauppasieniasetuksen mukaan rusko-orakasta saa myydä yhdessä vaaleaorakkaan kanssa. Toisaalta rusko-orakkaaseen sekoitetaan muita orakkaita, kuten simaorakas ("Hydnum umbilicatum") ja ryväsorakas ("Hydnum ellipsosporum"). Rusko-orakas muistuttaa vaaleaorakasta, mutta sen väri on ruskeankellertävä. Sen lakin väri vaihtelee okrankeltaisesta oranssinruskeaan ja lakin reuna on usein mutkainen. malto on haurasta.


title: Truth Crushed to Earth Shall Rise Again

text: Truth Crushed to Earth Shall Rise Again on House of Painin kolmas albumi, joka julkaistiin 10. lokakuuta 1996. Levyn kappaleista ”Pass The Jinn” ja ”Fed Up” julkaistiin myös singleinä.


title: Truth Crushed to Earth Shall Rise Again

text: Vaikka levyn nimi on "Truth Crushed to Earth Shall Rise Again", sen kannessa lukee ”Truth Crushed to Earth Will Rise Again”. Levyn nimi tulee William Cullen Bryantin runosta ”The Battle-Field”.


title: Dragon Ball Z: Fusion Reborn

text: Dragon Ball Z: Fusion Reborn on 13. Dragonball Z -elokuva. Se sai ensi-iltansa Japanissa 4. maaliskuuta 1995.


title: Dragon Ball Z: Fusion Reborn

text: Kaikki alkaa tuonpuoleisessa, jossa Goku ja Pikkon osallistuvat Maailman Vahvin -turnaukseen. Eräs työntekijä menee tapaaman juuri työnsä aloittanutta nuorukaista, joka työskentelee sielujenpuhdistamolla, jonne kerätään kaikkien kuolleiden paholaisten negatiiviset energiat. Työntekijä muistuttaa nuorukaista tyhjentämään säiliöt tietyin väliajoin. Nuorukainen ei piittaa ohjeista, vaikka väittää ymmärtävänsä tilanteen. Työntekijän lähdettyä täynnä oleva säiliö räjähtää, minkä seurauksena syntyy ketjureaktio ja muutkin puhdistamon säiliöt räjähtävät. Näin tuhansien vuosien negatiiviset energiat pääsevät ulos. Nuori työntekijä altistuu negatiiviselle savulle. Syntyy hirviö Janemba, jolla on äärettömät voimat. Janemba luo kaikille tuonpuoleisessa oleville planeetoille lähes murtamattoman karkkimaisen suojakerroksen, joista ei ole ulospääsyä.


title: Dragon Ball Z: Fusion Reborn

text: Samaan aikaan sielujenpuhdistamon räjähdys tunnetaan Toisessa Maailmassa. Goku ja Pikkon joutuvat keskeyttämään ottelunsa ja lähtevät tutkimaan tilannetta. Tarkastusasemalle päästyään Goku ja Pikkon huomaavat King Yemman jääneen ansaan karkkimaiseen kiveen. Pian kaksikko huomaa keltaisen hirviön Janemban, jonka Goku haastaa ja houkutelee alas helvettiin. Pikkon jää yrittämään vapauttaa King Yemman. Hän onnistuukin keksimään karkkimaisen kiven heikkouden, joka on loukkaukset/solvaukset.


title: Dragon Ball Z: Fusion Reborn

text: Samaan aikaan Maan päällä on negatiivisen energian aiheuttama sekasorto. Kaaos on herättänyt kuolleista kaikki pahimmat paholaiset, kuten Freezan, Freezan kätyrit, Bojackin ja jopa Adolf Hitlerin. Z-soturit yrittävät parhaansa mukaan taltuttaa sekasortoa. He onnistuvatkin lopulta.


title: Dragon Ball Z: Fusion Reborn

text: Samoihin aikoihin Goku taistelee 3. asteen supersaiyalaismuodossaan, mutta Janemban muodonmuutos on aivan liian voimakas Gokulle. Vegeta tulee paikalle ja yrittää tuhota Janemban omin neuvoin, mutta ei onnistu Gokua paremmin. Goku ja Vegeta piiloutuvat piikkipallojen suojaan. Goku kertoo Vegetalle fuusiosta, jossa kahdesta henkilöstä tulee yksi mahtava soturi tanssin avulla. Vegeta närkästyy Gokun demonstroitua hänelle fuusion liikkeet. Goku kuitenkin sai Vegetan ylipuhuttua. Ensimmäisellä yrittämällä Goku ja Vegeta epäonnistuvat fuusiossa Vegetan tehdessä väärän liikkeen ja muuntautuvat epäsoturimaiseksi, hitaaksi ja lihavaksi Vekuksi (Etelä-Kaion keksimä nimitys) ja joutuvat pidättelemään Janembaa puoli tuntia kunnes fuusio lakkaa. Lopulta uudella yrityksellä Pikkonin pidätellessä Janembaa heistä tulee mahtava soturi Gogeta. Gogeta voittaa Janemban omalla liikkeellään Stardust Breakerilla.samaan aikaan kun Goten ja Trunks fuusioituvat Gotenkseksi ja tuhoavat Hitlerin joukot super ghost kamekazi hyökkäyksellään.


title: Stephen Roche

text: Stephen Roche (s. 28. marraskuuta 1959 Dundrum, Dublin) on entinen irlantilainen maantiepyöräilijä. Hän on Eddy Merckxin ohella ainoa pyöräilijä, joka on voittanut samana vuonna Italian ja Ranskan ympäriajot sekä maantiepyöräilyn maailmanmestaruuden. Roche pystyi saavutukseen vuonna 1987. Hän voitti ammattilaisurallaan yhteensä 58 kilpailua.Stephen Roche Memoire du Cyclisme -tietokannassa


title: Les Binks

text: James Leslie (Les) Binks (s. 5. huhtikuuta 1948) on englantilainen rumpali joka parhaiten muistetaan Judas Priestin rumpalina.


title: Les Binks

text: 1970-luvun alkupuolella Binks oli Eric Burdonin yhtyeessä rumpalina. Vuonna 1974 hän oli mukana Deep Purplesta tutun Roger Gloverin "Butterfly Ball"-projektissa. Yhteistyö Gloverin kanssa jatkui vuonna 1976, kun Glover tuotti Eddie Hardinin "Wizard's Convention"-albumin jolla Binks soitti rumpuja.


title: Les Binks

text: Vuonna 1977 Roger Glover tuotti Judas Priestin "Sin After Sin"-albumin. Priestillä ei tuohon aikaan ollut vakituista rumpalia (albumilla soitti sessiorumpali Simon Phillips). Glover suositteli Les Binksiä yhtyeeseen ja koesoiton jälkeen Binks sai paikan. Les Binks pysyi yhtyeessä kolmen albumin ajan ja erosi vuonna 1979 terveydellisiin syihin vedoten. Monet fanit pitävät Binksiä yhtyeen kautta aikojen parhaana rumpalina tekniseen osaamiseen vedoten, mutta tilalle tulleen Dave Hollandin suoraviivaisempi tyyli sopi hyvin Priestin 1980-luvun raskaampaan ja suorempaan suuntaukseen.


title: Les Binks

text: Judas Priestin jälkeen Binks soitti jonkun aikaa NWOBHM-yhtyeessä Lionheart yhdessä ex-Iron Maiden-kitaristi Dennis Strattonin kanssa. Tämän jälkeen hän on ollut mukana mm. cover-yhtyeissä.


title: Viasat Golf

text: Viasat Golf on Modern Times Groupin omistama televisiokanava, joka aloitti lähetyksensä tammikuussa 2007. Kanava on suunnattu Pohjoismaihin, ja se lähettää pelkästään golfiin keskittyviä ohjelmia. Kanava on ostettavissa Viasatilta, ja se näkyy lautasantennin kautta. Viasat Golf näkyi ilmaiseksi "Viasat Kulta" -kanavapaketin tilaajille 31. elokuuta 2007 asti, jonka jälkeen kanavasta alettiin periä 10 euron kuukausimaksu.


title: Viasat Golf

text: Viasat Golf aloitti tammikuussa 2007 Modern Times Groupin hankittua monia televisiointioikeuksia eri golfturnauksiin, kuten USA:n PGA Tour, PGA European Tour, Ryder Cup ja Scandinavian Masters -turnauksiin. Golflähetykset olivat ennen Viasat Golf -kanavan perustamista nähtävissä Viasat Sport 1 -kanavalla.


title: Viasat Golf

text: Kanavalla selostetaan ruotsiksi, tanskaksi sekä suomeksi.


title: Apache

text: Apache voi tarkoittaa seuraavia:


title: John Marshall (arkeologi)

text: Sir John Hubert Marshall (s. 19. maaliskuuta 1876 Chester, Englanti – k. 17. elokuuta 1958 Guildford, Englanti) oli brittiläinen arkeologi ja Intian arkeologisen laitoksen pääjohtaja vuodesta 1902 vuoteen 1928. Hän johti kaivauksia, jotka johtivat induskulttuurin kahden merkittävän kaupungin, Harappan ja Mohenjo-Daron, löytämiseen.


title: John Marshall (arkeologi)

text: Marshall sai koulutuksensa Cambridgen yliopistossa. Vuonna 1902 Brittiläisen Intian hallinto nimetti hänet Arkeologian pääjohtajaksi. Hän modernisoi koko Intian lähestymistapaan arkeologiaan aloittamalla ohjelman, joka luetteloi ja pyrki säilyttämään muinaiset monumentit ja esineet.


title: John Marshall (arkeologi)

text: Marshallin ansiosta intialaiset saivat osallistua ensimmäisen kerran oman maansa kaivauksiin. Vuonna 1913 Marshall aloitti kaksikymmentä vuotta kestäneet kaivaustyöt Taxilassa. Hän asetti myös perustuskiven Taxilan museolle vuonna 1918. Museossa on useita esineitä ja siellä on myös yksi harvoista Marshallin muotokuvista. Tämän jälkeen hän siirtyi työskentelemään muihin kohteisiin, kuten buddhalaisuuden keskuksiin Sanchiin ja Sarnathiin. Hänen työnsä on paljastanut Intian sivilisaatioiden todellisen iän.


title: John Marshall (arkeologi)

text: Marshall aateloitiin vuonna 1914.


title: Mika Hänninen (jalkapalloilija)

text: Mika Hänninen (s. 24. kesäkuuta 1984 Salla) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskikenttäpelaaja.


title: Mika Hänninen (jalkapalloilija)

text: Hänninen debytoi Veikkausliigassa kaudella 2004 kasvattajaseuransa Rovaniemen Palloseuran riveissä. Kaudet 2005–2006 hän kuului Helsingin Jalkapalloklubin organisaatioon ja kauden 2007 FC KooTeePeen joukkueeseen. Hän on edustanut Veikkausliigassa myös FC Lahtea ja AC Oulua. Hänninen on pelannut Veikkausliigassa 107 ottelua ja tehnyt 12 maalia.


title: Dave Holland (rumpali)

text: David (Dave) Holland (5. huhtikuuta 1948 Wolverhampton, Staffordshire, Iso-Britannia – 16. tammikuuta 2018 Lugo, Espanja) oli englantilainen rumpali, joka muistetaan Trapeze- ja Judas Priest -yhtyeiden rumpalina.


title: Dave Holland (rumpali)

text: Vuonna 1968 sessiorumpalina toiminut Holland liittyi Finders Keepers -nimiseen yhtyeeseen, johon liittyivät myös kitaristi Mel Galley ja basisti-laulaja Glenn Hughes. Vuonna 1970 yhtyeen nimeksi tuli Trapeze. Funk-vaikutteinen, voimatriona (Galley, Hughes, Holland) toiminut yhtye sai suosiota ja läpimurto Pohjois-Amerikassa oli hyvin lähellä, kunnes Hughes sai tarjouksen liittyä Deep Purpleen vuonna 1973. Yhtye jatkoi uudella basistilla vielä muutaman vuoden kunnes hajosi.


title: Dave Holland (rumpali)

text: Trapezen jälkeen Holland toimi sessiorumpalina vuoteen 1979 asti, jolloin sai kutsun Judas Priestin uudeksi rumpaliksi. Priest nousi 1980-luvulla suureen suosioon ja yhdeksi suurimmista heavy metal -yhtyeistä. Holland oli mukana aina vuoteen 1989 asti, kunnes erosi, koska hän oli väsynyt yhtyeen jatkuvaan keikkailuun. Priestin jälkeen Holland toimi sessiorumpalina, kiersi uudelleenkootun Trapezen kanssa sekä opetti rumpujensoittoa.


title: Dave Holland (rumpali)

text: Holland vangittiin vuonna 2004 alaikäisen rumpuoppilaansa raiskaamisesta. Holland kiisti syyllisyytensä, mutta hän sai kahdeksan vuoden vankeustuomion.


title: Simon Phillips

text: Simon Phillips (s. 6. helmikuuta 1957 Lontoo, Iso-Britannia) on englantilainen sessio- ja studiorumpali. Hän tuli tunnetuksi mm. Toto-yhtyeen rumpalina 1992-2015 vuosina. Hänellä on myös oma jazz-yhtye.


title: Tähtikoralliahven

text: Tähtikoralliahven ("Chrysiptera taupou") on koralliahveniin kuuluva kala.


title: Tähtikoralliahven

text:
Tähtikoralliahven kasvaa noin 8 cm pitkäksi. Sen vartalo on sininen, evät ja vatsanpohja keltaiset.
Tähtikoralliahven elää luonnossa Tongan ja Fidžin ympäristössä.


title: Tähtikoralliahven

text: Tähtikoralliahven on aggressiivinen kala, joka hyökkäilee samaan altaaseen joutuneiden lajitovereiden tai rauhallisten muidenkin kalalajien kimppuun.


title: Tähtikoralliahven

text: Tähtikoralliahven syö akvaariossa liha- ja leväpitoista ruokaa.


title: Juha Majava

text: Juha Majava (s. 28. marraskuuta 1982 Rovaniemi) on entinen suomalainen jalkapalloilija. Hän oli pelipaikaltaan vasen laitalinkki tai laitapuolustaja.


title: Juha Majava

text: Majavan pelaajaura ylimmillä sarjatasoilla alkoi kaudella 2002, kun hän nousi Rovaniemen Palloseuran Ykkösen joukkueeseen. Veikkausliigadebyytin hän pelasi 7. toukokuuta 2004 ottelussa FC Hämeenlinna - RoPS. Majava edusti RoPS:ia kauteen 2006 asti. Kaudeksi 2007 hän siirtyi FC KooTeePeen riveihin, mutta palasi yhden kauden jälkeen Rovaniemelle. Kaudesta 2009 alkaen Majava on pelannut AC Oulussa, ja hän teki 1+1 -vuotisen jatkosopimuksen AC Oulun kanssa joulukuussa 2011.


title: Juha Majava

text: Majavan nuorempi veli Juuso Majava on myös jalkapalloilija.


title: Kultapyrstökoralliahven

text: Kultapyrstökoralliahven ("Chrysiptera parasema") on koralliahveniin kuuluva kala.


title: Kultapyrstökoralliahven

text: Kultapyrstökoralliahven kasvaa noin 6 cm pitkäksi. Sen vartalo on sininen, evät ja pyrstön kärki läpikuultavan harmaat, pyrstön tyvi keltainen.


title: Kultapyrstökoralliahven

text: Kultapyrstökoralliahven elää luonnossa Läntisellä Tyynellämerellä: Papua-Uusi-Guinea, Filippiinit ja Salomonsaaret kuuluvat sen kotivesiin.


title: Kultapyrstökoralliahven

text: Kultapyrstökoralliahven on suhteellisen rauhallinen kala, joka sopii akvaarioon paremmin kuin aggressiivisemmat sukulaisensa, esimerkiksi safiirikala ja tähtikoralliahven. Se ei koske selkärangattomiin, joten se sopii myös riutta-akvaarioon.


title: Kultapyrstökoralliahven


title: Baskimaan ympäriajo

text: Baskimaan ympäriajo (, ) on Baskimaalla, Espanjassa vuosittain järjestettävä maantiepyöräilyn etappikilpailu. Huhtikuussa ajettava kilpailu kuuluu UCI World Tour -sarjaan.


title: Baskimaan ympäriajo

text: Baskimaan ympäriajo järjestettiin ensimmäisen kerran vuonna 1924, mutta vuosina 1931–1934 ja 1936–1968 kilpailua ei ajettu. Kilpailun ovat voittaneet useimmin José Antonio González Linares ja Alberto Contador, kaikkiaan neljä kertaa.


title: Baskimaan ympäriajo

text: Baskimaa on kokonaisuudessaan varsin vuoristoista, joten kilpailussa on tuskin lainkaan tasamaaetappeja. Kokonaiskilpailun voittajat ovatkin tavallisesti hyviä mäkiajajia. Kilpailun nousuista useimmat eivät ole kovin pitkiä, mutta sen sijaan varsin jyrkkiä.


title: Baskimaan ympäriajo

text: Lähde: Pro Cycling Stats


title: Al Atkins

text: Allan John (Al) Atkins (s. 14. lokakuuta 1947 West Bromwich, Birmingham) on englantilainen laulaja, joka kenties parhaiten muistetaan Judas Priestin alkuperäisenä laulajana.


title: Al Atkins

text: Atkins aloitti uransa blues-yhtyeissä 1960-luvun puolivälissä kunnes perusti Judas Priest -yhtyeen paikallisten muusikoiden kanssa vuonna 1968. Nimen hän otti Bob Dylanin kappaleesta ”The Ballad Of Frankie Lee And Judas Priest”. Vuonna 1970 yhtye hajosi sisäisiin erimielisyyksiin. Samana vuonna Atkins tutustui kitaristi K. K. Downingiin ja basisti Ian Hilliin, jotka olivat perustamassa omaa yhtyettä. Atkins tuli mukaan laulajaksi ja toi yhtyeelle nimen vanhalta bändiltään. Tätä voidaan pitää nykyisen Judas Priestin varsinaisena syntymishetkenä.


title: Al Atkins

text: Yhtye keikkaili ahkerasti vaihdellen rumpalia ja Black Sabbath -kitaristi Tony Iommin manageritoimisto hoiteli yhtyeen asioita, mutta levytyssopimusta ei alkanut kuulua. Vuonna 1973 yhtyeen taloudellinen tulos oli heikkoa, ja perheellinen Atkins erosi yhtyeestä vaihtaen musiikin päivätyöhön. Atkins perusti myöhemmin Lion-yhtyeen ja on sen hajottua tehnyt muutaman sooloalbumin.


title: Al Atkins

text: Monet Atkinsin Priest-aikaiset sävellykset päätyivät yhtyeen kahdelle ensimmäiselle albumille Rob Halfordin tulkitsemana. Vuonna 1998 Atkins julkaisi "Victim Of Changes" -nimisen sooloalbumin, jolla hän tulkitsee vanhoja Priest-sävellyksiään Judas Priestin jäsenten avustuksella.


title: Rising in the East

text: Rising in the East on Judas Priestin Tokion Budokanilla toukokuussa 2005 taltioitu konsertti-DVD.


title: Rengaskokki

text: Rengaskokki ("Synchiropus ocellatus") on merikokkeihin kuuluva kala.


title: Rengaskokki

text: Rengaskokki kasvaa noin kuusisenttiseksi. Sen vartalo on pyöreämuotoinen, valkoisen ja ruskean kirjava. Laajoissa huntumaisissa evissä on rengaskuvioita, joita koiras esittelee osana soidinkäyttäytymistään.


title: Rengaskokki

text: Rengaskokki elää luonnossa Läntisellä Tyynellämerellä.


title: Rengaskokki

text: Rengaskokki tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä. Yhdessä akvaariossa voi pitää vain yhtä koirasta, mutta naaraita voi olla kaksi tai kolmekin (jos ruokaa riittää).


title: Rengaskokki

text: Useimmat rengaskokit syövät vain itse pyydystämiään eläviä pieneliöitä. Siksi niitä voi pitää vain kypsässä riutta-akvaariossa, eikä kovin monta samassa altaassa ettei ruoka lopu. Jotkut yksilöt saattavat huolia lihapitoisen lisäruoan, esimerkiksi massiäyriäiset.


title: Ammattiopisto Luovi

text: Ammattiopisto Luovi on valtakunnallisesti toimiva ammatillisen erityisopetuksen tarjoaja ja kehittäjä ja Suomen suurin ammatillinen erityisoppilaitos. Luovissa opiskelee vuosittain 1 700 opiskelijaa yli 20 paikkakunnalla.


title: Ammattiopisto Luovi

text: Luovissa työskentelee noin 700 ammattilaista ja Luovin hallinnollinen keskus on Oulussa. Luovi on osa Hengitysliittoa.


title: Ammattiopisto Luovi

text: Luovin koulutustarjontaan kuuluu valmentava koulutus ja ammatillinen tutkintokoulutus. Valmentavaa koulutusta tarjotaan sekä VALMA-koulutuksena (ammatilliseen koulutukseen valmentava) että TELMA-koulutuksena (työhön ja itsenäiseen elämään valmentava).Tutkintotavoitteisena koulutuksena tarjolla on laaja valikoima perus-, ammatti- ja erikoisammattitutkintoja.


title: Ammattiopisto Luovi

text: Luovin koulutuksessa painottuvat muun muassa yksilölliset opintopolut, monipuoliset ja työelämäläheiset oppimisympäristöt, tekemällä oppiminen, elinikäiseen oppimiseen kannustaminen sekä henkilökohtainen ohjaaminen ja tukeminen. Luovin opiskelijat voivat osallistua myös kansainväliseen toimintaan.


title: Ammattiopisto Luovi

text: Luoviin hakeminen


title: Ammattiopisto Luovi

text: Luoviin valitaan opiskelijoita, jotka ovat oikeutettuja saamaan opinnoissaan ja työllistymisessään erityistä ohjausta, tukea ja neuvontaa. Tuen tarve voi johtua esimerkiksi terveydellisistä syistä, vammasta, sairaudesta, oppimisvaikeuksista tai sosiaalisista syistä.


title: Ammattiopisto Luovi

text: Luoviin voit hakeaLuovi tarjoaa koulutuspalveluiden lisäksi ammatillisen erityisopetuksen asiantuntijapalveluita muille oppilaitoksille. Sillä tarkoitetaan koulutusta ja konsultaatiota erityistä tukea tarvitsevien opiskelijoiden kanssa toimivalle opetus- ja ohjaushenkilöstölle.


title: Ammattiopisto Luovi

text: Ammattiopisto Luovi syntyi 1. elokuuta 2007, kun Hengitysliiton koulutusorganisaatiot Merikosken ammatillinen koulutuskeskus, Kaprakan ammatillinen koulutuskeskus sekä Hoikan opisto yhdistyivät. Luovi laajeni vuoden 2009 alusta lähtien, kun Alavuden erityisammattikoulu yhdistyi Luoviin.


title: Itku

text: Itku on ihmiselle ominainen tunneperäinen ilmiö, jossa kyynelnestettä purkautuu silmän kyynelkanavista, yleensä luonteenomaisen ilmehtimisen ja/tai ääntelyn kanssa. Kyynelnesteen purkautumista voi aiheuttaa myös silmään joutunut ärsyke, mutta yleensä itkemisestä puhutaan, kun syynä on nimenomaan psyykkinen olotila. Tämä tila vaihtelee äärimmäisen surun ja äärimmäisen onnellisuuden välillä. Myös voimakas kipu saattaa laukaista itkun riippuen ihmisen itkuherkkyydestä.


title: Itku

text: Itku on nykykäsityksen mukaan stressiä laukaisevan parasympaattisen hermoston tapa palauttaa elimistö lepotilaan tunnekuohun aiheuttamassa hermojännitystilanteessa. Itku on yleensä myös merkki siitä, että elimistö on jo alkanut rauhoittua. Vielä ei tiedetä, onko itku tärkeä osa hermoston palautumista vai ainoastaan palautumisen sivutuote.


title: Itku

text: Itkeminen on toisinaan myös väline ilmaista tunteita muille ihmisille. Muiden ihmisten seurassa itkemisen hyväksyttävyys on kuitenkin erittäin kulttuurikohtaista ja vaihtelee historiallisesti samassakin kulttuuripiirissä. Itkemiseen on suhtauduttu Euroopassa joskus aiemmin nykyistä huomattavasti sallivammin. Monet ihmiset ahdistuvat tai hätääntyvät kohdatessaan itkevän ihmisen. Kaikki eivät kuitenkaan osaa pidätellä itkuaan. On myös olemassa henkilöitä, jotka eivät voi tai eivät halua itkeä. Ihmiset, jotka eivät koskaan itke, kokevat muita enemmän negatiivisia tunteita.


title: Itku

text: Synnyttäessä ensimmäinen ääni ihmisestä on voimakas itku. Vauvat ja pienet lapset itkevät paljon. Vauvan itku on viestinnällisesti tärkeää, koska se kiinnittää vanhempien huomion vauvan pahaan oloon.


title: Itku

text: Itkusta seuraava nenän vuotaminen johtuu siitä, että osa kyynelnesteestä menee silmästä kyynelkanavaan ja sieltä nenään.


title: Tähtikokki

text: Tähtikokki ("Synchiropus stellatus") on merikokkeihin kuuluva kala.


title: Tähtikokki

text: Tähtikokki kasvaa noin seitsemänsenttiseksi. Sen vartalo on pyöreämuotoinen, valkeiden ja ruskeiden tähtimäisten kuvioiden peittämä. Koiraan värit ovat kirkkaammat ja selkäevän eturuoto pitempi kuin naaraalla Merikokkien leveä suu, monet ulokkeet ja varsinkin kutuasuisten koiraiden levittelemät viuhkamaiset evät ovat saaneet jotkut tutkijat näkemään yhdennäköisyyksiä mytologisten hirviöiden kanssa, ja niinpä heimon englanninkielinen nimi onkin nuorta lohikäärmettä tarkoittava "dragonet".


title: Tähtikokki

text: Tähtikokki elää luonnossa Intian valtameren länsiosassa, Afrikan ja Sri Lankan rannikoilla.


title: Tähtikokki

text: Tähtikokki tarvitsee rauhallisen akvaarion ja paljon piiloja. Se lähtee tyypillisesti liikkeelle illansuussa ja etsiskelee pikkueläimiä. Se näyttää leijuvan paikallaan helikopterin tavoin.


title: Tähtikokki

text: Tähtikokki syö vain itse pyydystämiään eläviä pieneliöitä. Siksi sitä voi pitää vain kypsässä riutta-akvaariossa.


title: Vesa Tauriainen

text: Vesa Tauriainen (s. 16. joulukuuta 1967 Rovaniemi) on suomalainen jalkapallovalmentaja ja entinen jalkapalloilija.


title: Vesa Tauriainen

text: Tauriainen edusti urallaan Rovaniemen Palloseuraa, FC Oulua, Helsingin Jalkapalloklubia ja FF Jaroa. Hän pelasi 240 ottelua pääsarjatasolla vuosina 1985–1999, joissa hän teki 60 maalia.


title: Vesa Tauriainen

text: Kausina 2004–2005 hän toimi Myllykosken Pallon apuvalmentajana ja junioripäällikkönä. Tauriainen oli vuonna 2007 Veikkausliigassa pelanneen FC KooTeePeen päävalmentaja. Kaudella 2009 hän toimi rovaniemeläisen FC Lynxin B-poikien apuvalmentajana.


title: Tommy Taylor

text: Thomas "Tommy" Taylor (s. 29. tammikuuta 1932 – 6. helmikuuta 1958) oli englantilainen jalkapalloilija, pelipaikaltaan hyökkääjä. Hän oli yksi kahdeksasta Manchester Unitedin pelaajasta, jotka kuolivat Münchenin lento-onnettomuudessa.


title: Tommy Taylor

text: Vuosien 1949 ja 1953 välillä Taylor edusti Barnsleyta. Maaliskuussa 1953 Taylor siirtyi maailmanennätyssummalla (29 999 puntaa) Manchester Unitediin. Taylor sai uudessa seurassaan mahtavan alun, kun hän teki kaksi maalia debyytissään. Kauden 1952–53 loppuun mennessä hän teki 7 maalia vain 11 ottelussa. Hän oli voittamassa Unitedissa liigamestaruutta vuosina 1956 ja 1957 ja FA Cupia vuonna 1957.


title: Tommy Taylor

text: Englannin maajoukkuetta Taylor ehti edustaa 19 kertaa ja tehdä huikeat 16 maalia. Hän kuului Englannin joukkueeseen vuoden 1954 MM-kisoissa.


title: Queen’s Counsel

text: Queen’s Counsel on Brittiläisessä kansainyhteisössä käytössä oleva, arvostetulle ja kokeneelle asianajajalle myönnettävä arvonimi. Arvonimeä käytetään kirjallisesti nimen jälkeen lyhenteenä QC. Kuninkaan vallassaollessa arvonimi on luonnollisesti King’s Counsel ja lyhenne KC.


title: Hakosillan vaihde

text: Hakosillan vaihde () on rautatieliikennepaikka Hakosillan kylässä Hollolan kunnassa noin 11 kilometrin päässä Lahden rautatieasemalta lounaaseen. Liikennepaikalla risteävät -rata sekä Lahden oikorata. Liikennepaikalla on neljä vaihdetta, jotka muodostavat Lahden oikoradan ja Riihimäen–Lahden radan erkanemiskohdan. Kaikissa neljässä vaihteessa poikkeavalla raiteella sallitaan nopeus 140 km/h. Näiden lisäksi liikennepaikkaan kuuluu neljä muuta vaihdetta, joista kaksi on turvavaihteita.


title: Hakosillan vaihde

text: Hakosillassa ei ole kaupallista liikennettä, ja liikennepaikalla on ainoastaan rautatieliikenteen ohjauslaitteiston vaatima laitetila.


title: Hakosillan vaihde

text: Hakosillan nykyiseltä paikalta 160 metriä länteen sijainneella seisakkeella henkilöliikenne lakkasi v. 1992 ja laituri purettiin oikoradan rakennustöiden yhteydessä.


title: Harry Stafford

text: Harry Stafford oli englantilainen jalkapalloilija. Hän liittyi Newton Heathin (nyk. Manchester United) riveihin Crewe Alexandrasta vuonna 1896. Manchester Unitedin historian ensimmäinen kapteeni Stafford oli myös tärkeässä osassa yhdessä John Henry Daviesin kanssa, kun seuraa pelastettiin konkurssilta 1900-luvun alussa.


title: Harry Stafford

text: Hän lopetti uransa vuonna 1903.


title: Merikoski

text: Merikoski voi tarkoittaa seuraavia:


title: OTP

text: OTP voi tarkoittaa ainakin seuraavia:


title: Albert Fish

text: Hamilton Howard ”Albert” Fish (19. toukokuuta 1870 Washington D.C., Yhdysvallat – 16. tammikuuta 1936 Ossining, New York) oli yhdysvaltalainen rikollinen, joka nousi julkisuuteen tekemiensä sarjamurhien, lasten seksuaalisen hyväksikäytön, kuolleille tehtyjen seksuaalisten tekojen, outoina pidettyihin asioihin kohdistuneen seksuaalisen kiihotuksen ja ruumiiden syömisen takia. Fish syyllistyi elämänsä aikana satoihin seksuaalirikoksiin ja vähintään viiteen murhaan. Fish kertoi, että hänellä on ”lapsi jokaisessa osavaltiossa”, mutta ei tiedetty puhuiko hän lasten seksuaalisesta hyväksikäytöstä vai murhista.


title: Albert Fish

text: Lehdistö antoi Fishille useita lempinimiä, kuten ”Gray Man” (Harmaa mies), ”Werewolf of Wysteria” (Wysterian ihmissusi), ”Brooklyn Vampire” (Brooklynin vampyyri), ”Moon Maniac” (Kuuhullu), ”Boogey Man” (Mörkö), joilla hänet tunnetaan vielä nykyäänkin.


title: Albert Fish

text: Fish hyväksikäytti lapsia sukupuolesta riippumatta.


title: Albert Fish

text: Albert Fishin ollessa viisivuotias hänen isänsä kuoli. Äidillä ei ollut varaa elättää Albertia, joten hän vei pojan orpokotiin. Orpokodissa oli ankara, vanhanaikainen kuri ja lapsia käytettiin seksuaalisesti hyväksi. Fish alkoi itse kiihottua hyväksikäytöstä ja väkivaltaisesta kurituksesta. Fish vietti orpokodissa viisi vuotta, kunnes hänen äitinsä haki hänet pois. Äiti oli saanut töitä, ja hänellä oli taas varaa elättää Albertia. Ollessaan 12-vuotias Fish aloitti homoseksuaalisen ja sadomasokistisen suhteen erään lähettipojan kanssa. Poika tutustutti Fishin virtsan juomiseen ja ulosteen syömiseen.


title: Albert Fish

text: Pian kotiutumisensa jälkeen Fish putosi kirsikkapuusta, ja sai päähänsä iskun, joka vaurioitti hänen aivojaan ja aiheutti hänelle pysyviä vammoja, kuten päänsärkyä ja puheen sekavuutta. Useiden sarjamurhaajien tiedetään saaneen päähän kohdistuneista iskuista tai sairauksista aivovaurioita, jotka ovat muuttaneet heidän persoonallisuuttaan. Näin kävi esimerkiksi Arthur Shawcrossille, jota lyötiin lekalla päähän, ja Andrei Tšikatilolle, joka syntyi vesipäänä.


title: Albert Fish

text: 20-vuotiaana Fish muutti omilleen New Yorkiin, missä hän pääsi paremmin toteuttamaan homoseksuaalisia ja sadomasokistisia taipumuksiaan. 26-vuotiaana Fish avioitui ja sai vaimonsa kanssa kuusi lasta. Vuonna 1917 Fishin vaimo karkasi toisen miehen matkaan ja jätti Albertin yksin huolehtimaan heidän lapsistaan, joista nuorin oli tuolloin 3-vuotias. Virallisesti heidän avioeronsa ei koskaan tullut voimaan, vaikka Fish myöhemmin avioitui vielä useamman kerran. Eron jälkeen Fish alkoi käyttäytyä seksuaalisesti yhä vapaammin. Hänet pidätettiin myös useamman kerran, lähinnä näpistysten kaltaisista pikkurikoksista. Fish oli muutamia hoitojaksoja mielisairaalassa.


title: Albert Fish

text: Albert Fish ryhtyi työskentelemään talomaalarina. Näin hän pääsi matkustelemaan ympäri Yhdysvaltoja ja toteuttamaan poikkeavia seksuaalisia tarpeitaan paikoissa, joissa häntä ei tunnettu ja joihin hän ei enää koskaan palannut. Fish valitsi uhreikseen mieluiten mustia lapsia, sillä tuolloin poliisi ei jaksanut kiinnostua mustiin lapsiin kohdistuneista seksuaalirikoksista yhtä paljon kuin jos uhrina olisi ollut valkoinen lapsi. Fish kidutti, silpoi ja murhasi uhrinsa käyttäen lihakirvestä, teurastusveistä ja sahaa. Fish piti enemmän pojista, mutta tytötkin kyllä kelpasivat hänelle. Etenkin kipu kiihotti Fishiä suuresti. Hän hakkasi itseään laudalla, jossa oli pystyssä nauloja, työnsi peräaukkoonsa alkoholilla kasteltuja villatukkoja, jotka sytytti palamaan ja työnsi lantionsa alueelle pitkiä teräviä metallipiikkejä. Samaa hän teki myös uhreilleen. Fishin lantiosta otettiin röntgenkuva, kun hänet oli pidätetty murhista epäiltynä. Lantion alueelta löytyi kaikkiaan 29 piikkiä ja neulaa, jotka Fish oli työntänyt muun muassa välilihaansa. Myöhemmällä iällä Fish ryhtyi lukemaan Raamattua ja saarnasi uhreilleen olevansa Jumalan lähettiläs, jonka tehtävä oli kiduttaa ja kastroida nuoria poikia, jotta nämä pysyisivät kaidalla polulla.


title: Albert Fish

text: Heinäkuussa 1924 8-vuotias Francis McDonnell katosi Charlton Woodsissa, Staten Islandilla. Sitä ennen hänet nähtiin harmaantuneen, viiksekkään vanhemman miehen seurassa. Mies oli Albert Fish ja myöhemmin Francisin ruumis löydettiin metsästä kuristettuna, alastomana ja niin pahoin piestynä, ettei kukaan uskonut, että hänen seurassaan nähty hauras vanha mies olisi yksin siihen pystynyt.


title: Albert Fish

text: Helmikuussa 1927 Albert Fish sieppasi pihalla leikkimässä olleen 4-vuotiaan Billy Gaffneyn Brooklynissa, New Yorkissa. Tapauksella oli ainoastaan yksi silminnäkijä, 3-vuotias poika, joka kertoi Mörön vieneen Billyn. Lapsen kertomus jätettiin lähes täysin huomiotta ja Billyn uskottiin pudonneen läheiseen kanavaan ja hukkuneen. Ruumista ei kuitenkaan koskaan löydetty naarauksesta huolimatta. Vuosia myöhemmin, lopullisen pidätyksensä yhteydessä Fish kertoi vieneensä Billyn hylättyyn taloon, sitoneensa tämän, sitten piiskanneensa poikaa kunnes veri valui pitkin hänen jalkojaan, leikanneensa Billyn nenän ja korvat irti, viiltäneensä hänen suunsa ”auki korvasta korvaan” ja kaivaneensa häneltä silmät päästä. Kun Billy kuoli, Fish joi hänen vertaan, paloitteli ruumiin ja kuljetti palaset kotiinsa, jossa valmisti niistä ruokaa yhdessä perunoiden ja vihannesten kera.


title: Albert Fish

text: Kesäkuussa 1928 tapahtunut 10-vuotiaan Grace Buddin murha on kuuluisin Albert Fishin rikoksista. Fish tutustui Buddien perheeseen lehti-ilmoituksen perusteella, jonka oli laittanut lehteen Gracen 18-vuotias isoveli Edward Budd. Edward etsi töitä maatilalta ja Fish vastasi ilmoitukseen saapumalla Buddien ovelle, esittäytymällä Frank Howardiksi ja kertomalla, että omisti ison ja vauraan maatilan Farmingdalessa, Long Islandilla. Fishillä oli ensin aikomuksena ottaa uhrikseen Edward, leikata tämän penis irti ja katsoa, kun hän vuotaisi kuiviin. Edward oli kuitenkin hyvin isokokoinen ja Fish pelkäsi, että hänen onnistuisi tapella vastaan. Sen sijaan Fish hurmaantui Edwardin pikkusiskosta Gracesta. Fish lupasi Edwardille ja hänen kaverilleen työtä tilaltaan. Hän tapasi Buddin perheen vielä pari kertaa, toi heille lahjaksi juustoa ja mansikoita, joiden kertoi olevan oman tilansa tuotteita ja teki heihin luottamusta herättävän vaikutuksen mukavana ja harmittomana pappana. Kun he viimeisen kerran tapasivat, Fish lupasi viedä Gracen sisarentyttärensä syntymäpäiväkutsuille. Gracen vanhemmat suostuivat ja näkivät silloin tyttärensä viimeisen kerran. Fish vei Gracen autiotaloon, jossa hän kuristi tytön kuoliaaksi, riisui hänet ja paloitteli ruumiin. Fish valmisti Gracen ruumiista ruokaa ja hänen omien sanojensa mukaan kesti yhdeksän päivää, ennen kuin hän sai kaiken syödyksi. Luut, suolet ja pään hän hautasi autiotalon lähelle, josta maatumattomat osat kuusi vuotta myöhemmin löydettiin. Gracen katoamisen jälkeen Buddit tekivät ilmoituksen poliisille ja saivat kuulla, että sen enempää Frank Howardia, kuin maatilaa Farmingdalessa ei ollut olemassakaan.


title: Albert Fish

text: Vuonna 1934 Fish kirjoitti kirjeen kuusi vuotta aiemmin murhaamansa Grace Buddin äidille. Kirjeessä hän kertoi yksityiskohtaisesti kaiken mitä oli Gracelle tehnyt. Kirje toimitettiin poliisille ja ensin sitä pidettiin vain julmana pilana. Asiaa tutkittiin kuitenkin tarkemmin ja huomattiin, että kirjoittaja tiesi asioita Buddien ja ”Howardin” tapaamisista, joita ulkopuolinen ei olisi voinut tietää. Samoihin aikoihin Albert Fish seurusteli erään leskeksi jääneen naisen kanssa. Nainen teki rikosilmoituksen Fishistä, joka käytti seksuaalisesti hyväkseen hänen lapsiaan. Näin Fishin jäljille päästiin ja hänet pidätettiin.


title: Albert Fish

text: Albert Fish kirjoitti Grace Buddin perheelle seuraavanlaisen kirjeen:


title: Albert Fish

text: ”Hyvä rouva Budd. Vuonna 1894 ystäväni, John Davis, oli S/S Tacomalla kapteenina. Laiva matkusti San Franciscosta Hong Kongiin, Kiinaan. Perillä John ja kaksi muuta menivät maihin ja joivat itsensä humalaan. Heidän palatessaan laiva oli poissa. Tuohon aikaan Kiinassa oli nälänhätä, minkälainen tahansa liha maksoi 1–3 $ paunalta. Nälänhätä oli niin suuri köyhien keskuudessa että kaikki alle 12-vuotiaat lapset myytiin lihaksi ettei muiden tarvitsisi kuolla nälkään. Alle 14-vuotiaat tytöt tai pojat eivät olleet turvassa kaduilla. Mistä tahansa lihakaupasta pystyi ostamaan paistilihoja, ja palanen alastonta ihmisruumista tuotiin näytille ja asiakkaan annettiin valita haluamansa kohta mistä halusi paistilihansa leikattavan. Tytön tai pojan selkäpuoli, joka on ihmisruumiin paras osa, voitiin myydä vasikkana korkeimman hinnan tarjoavalle. John joutui olemaan Kiinassa niin kauan, että pääsi maistamaan ihmislihaa. Palatessaan New Yorkiin hän sieppasi kaksi poikaa, yhden 7-vuotiaan ja yhden 11-vuotiaan. Hän vei pojat kotiinsa, riisui ja laittoi heidät komeroon. Hän poltti kaikki poikien vaatteet. Useita kertoja päivässä John piiskasi poikia, kidutti heitä, tehdäkseen heidän lihastaan mureampaa. Hän tappoi ensin 11-vuotiaan pojan koska hänellä oli paksumpi takalisto ja tietenkin lihaisampi. Jokainen osa pojasta paistettiin ja syötiin; paitsi pää, luut ja suolet. Pojan koko takalisto paistettiin uunissa, lihoja keitettiin, paistettiin, niistä tehtiin muhennos- ja pihvilihoja. Pienempi poika meni seuraavaksi, hän meni samalla tavalla. Tuohon aikaan asuin 409 E 100 Streetillä. John kertoi usein kuinka hyvää ihmisliha on, joten päätin maistaa sitä itsekin. Sunnuntaina, 3. kesäkuuta 1928 soitin ovikelloanne 406 W 15 Streetillä. Toin teille rahkaa ja mansikoita, me söimme lounasta. Grace istui sylissäni ja suukotti minua. Päätin syödä hänet. Teeskentelin vieväni hänet lasten juhliin, te sanoitte että hän voisi mennä. Vein hänet Westchesteriin tyhjään taloon, jonka olin valmiiksi valinnut. Kun pääsimme paikalle, käskin Gracen odottaa ulkona. Hän keräsi villikukkia. Menin yläkertaan ja riisuuduin, koska jos en olisi riisuutunut, olisin saanut verta vaatteilleni. Kun olin valmis, menin ikkunaan ja kutsuin häntä. Sitten piilouduin komeroon odottamaan häntä. Kun hän näki minut alastomana, hän alkoi itkeä ja yritti juosta portaita alas. Sieppasin hänet, ja hän sanoi kertovansa äidilleen. Ensin riisuin Gracen, kuinka hän potkikaan – puri ja raapi. Kuristin hänet kuoliaaksi ja sitten leikkasin hänet pieniksi palasiksi viedäkseni hänen lihansa kotiini paistettavaksi ja syötäväksi. Kuinka hyvää ja mureaa hänen pieni takalistonsa olikaan paistettuna uunissa. Minulta kesti kaikkiaan 9 päivää syödä hänen koko ruumiinsa. En nainut häntä, vaikka olisin halutessani voinut. Hän kuoli neitsyenä.”


title: Albert Fish

text: Fishin jouduttua oikeuteen hän ei edes yrittänyt peitellä tekemiään rikoksia vaan kuvaili osaa tapauksista hyvin yksityiskohtaisesti kehuskellen ”saavutuksillaan”. Hän kertoi harjoittaneensa kannibalismia ja sanoi, että pikkutytöt maistuvat paremmalta kuin pikkupojat. Hän myös kuvaili yksityiskohtaisesti, kuinka teki eräästä tappamastaan pojasta paistin, ja sanoi, ettei ollut koskaan maistanut mitään niin hyvää. Kun Fishiltä kysyttiin miksi hän oli kiduttanut itseään, hän vastasi nauttivansa kaikesta mikä aiheuttaa kipua. Fishin asianajaja John Dempsey totesi, että Fish oli ”psykologinen ilmiö”, ja ettei hän ollut koskaan tavannut toista ihmistä, jolla olisi ollut niin monia seksuaalisia kohdehäiriöitä, kuin Fishillä. Psykiatri Fredric Wertham teki vankilassa olevalle Fishille perusteellisen mielentilatutkimuksen. Hän totesi lopuksi, että Fishin koko elämä oli ollut ainutkertaisen perverssi ja että vanhus oli harjoittanut rutiininomaisesti jokaista tunnettua seksuaalista perversiota ja jopa sellaisiakin, joista ei oltu koskaan aiemmin kuultukaan. Kaiken kaikkiaan Wertham totesi, että Fish kärsi yhteensä 17 erilaisesta parafiliasta.


title: Albert Fish

text: Fish ei osoittanut oikeudenkäynnissä minkäänlaista katumusta. New Yorkin oikeus tuomitsi hänet kuolemaan.


title: Albert Fish

text: Fish myös kertoi ettei omasta mielestään tehnyt mitään väärää tai lain vastaista, koska uskomuksensa mukaisesti enkeli olisi pysäyttänyt hänet jos hän olisi syyllistynyt vääryyteen.


title: Albert Fish

text: Fish teloitettiin 16. tammikuuta 1936 Sing Singin vankilassa sähkötuolissa. Fishin kerrotaan jopa auttaneen teloitusavustajia kiinnittämään sähkökaapelit raajoihinsa. Teloituksesta kiertää legenda, jonka mukaan Fishin vuosien varrella ruumiiseensa työntämät pitkät neulat aiheuttivat oikosulun ja rikkoivat sähkötuolin. Legenda sai alkunsa siitä, että Fish ei kuollut ensimmäiseen sähköiskuun vaan teloitus vaati vielä toisen sähköiskun. Myöhemmin asiantuntijat ovat todenneet, etteivät ruumiissa olleet neulat voineet laskea ruumiin impedanssia kriittisen alhaiselle tasolle eivätkä näin haitata teloitusta.


title: Albert Fish

text: Fishin kerrotaan tokaisseen kylmästi ennen teloitustaan: ”Tämä tulee olemaan mielenkiintoinen kokemus, ainut mitä en ole vielä kokeillut.”


title: Roberto Fontanarrosa

text: Roberto Alfredo Fontanarrosa (26. marraskuuta 1944 – 19. heinäkuuta 2007) oli argentiinalainen kirjailija ja sarjakuvantekijä. Hän syntyi Santa Fen maakunnassa sijaitsevassa Rosarion kaupungissa, jossa hän asui ja työskenteli kuolemaansa saakka. Hänestä käytettiin laajalti lempinimeä ”El Negro”.


title: Roberto Fontanarrosa

text: Fontanarrosan sarjakuvastripeistä on julkaistu useita kokoelmia. Alun perin niitä oli julkaistu lehdissä, kuten "Clarín" (Argentiina), "El tiempo" (Kolumbia), "La República" (Uruguay) ja "Proceso" (Meksiko). Fontanarrosalta ilmestyi myös kolme romaania ja seitsemän novellikokoelmaa.


title: Roberto Fontanarrosa

text: Fontanarrosalla todettiin vuonna 2003 lihakset rappeuttava ALS-tauti, joka vei hänet nopeasti pyörätuoliin. Hän jatkoi työtään sairastuttuaankin ja osallistui marraskuussa 2004 Espanjan kielen kolmanteen kansainväliseen kongressiin Rosariossa. Argentiinan senaatti myönsi hänelle 26. huhtikuuta 2006 Domingo Faustino Sarmiento -kunniamaininnan panoksesta argentiinalaiseen kulttuuriin. 18. tammikuuta 2007 hän ilmoitti, ettei kykene enää piirtämään. Hän joutui 19. heinäkuuta 2007 sairaalaan ja kuoli siellä tuntia myöhemmin.


title: Roberto Fontanarrosa

text: Fontanarrosan hautajaiskulkueeseen seuraavana päivänä osallistui tuhansien tavallisten kansalaisten lisäksi tunnettuja kirjailijoita, näyttelijöitä ja poliittisia hahmoja. Saattue kääntyi "Estadio Gigante de Arroyitolta" (koti Rosario Centralille, jonka fanina taiteilija tunnettiin) pohjoiseen, Granadero Baigorrian kaupunkiin, jossa hänet siunattiin maan lepoon "Parque de la Eternidad" -hautausmaalla. Hallitus julisti kansallisen surupäivän.


title: Päiväntasaajan Guinean ekwele

text: Ekwele (monikko bipkwele) on Päiväntasaajan Guinean entinen valuutta, joka oli käytössä vuosina 1975–1985. Vuoteen 1979 valuutasta käytettiin nimitystä ekuele. Ekuele korvasi vuosina 1969–1975 käytössä olleen Päiväntasaajan Guinean pesetan.


title: Päiväntasaajan Guinean ekwele

text: Päiväntasaajan Guinea otti käyttöön 1984 CFA-frangin ainoana Espanjan entisenä siirtomaana. Vaihtosuhde oli 1:4.


title: Vanha kirkko (Tervola)

text: Tervolan vanha kirkko on yksi Tervolan seurakunnan kolmesta kirkosta. Se on rakennettu vuosina 1687–1689 ja on yksi Suomen parhaiten säilyneistä 1600-luvun kirkoista. Tyypiltään se on niin sanottu tukipilarikirkko. Vanha kirkko otettiin pois käytöstä Tervolan ison kirkon valmistuttua vuonna 1865. Kirkko otettiin kunnostettuna uudelleen käytöön vuonna 1950. Nykyisin vanha kirkko on seurakunnan pääkirkkona kesä-elokuun ajan. Sitä käytetään myös jouluna ja hiljaisella viikolla. Kirkkoon mahtuu istumaan noin 200 ihmistä.